qundao/data-zh-poetry huggingface dataset:
卜算子·风雨送人来
作者：游次公
朝代：宋
体裁：词

风雨送人来，风雨留人住。
草草杯柈话别离，风雨催人去。
泪眼不曾晴，眉黛愁还聚。
明日相思莫上楼，楼上多风雨。
卜算子·风雨送人来
作者：游次公
朝代：宋
体裁：词

风雨送人来，风雨留人住。草草杯盘话别离，风雨催人去。泪眼不曾晴，眉黛愁还聚。明日相思莫上楼，楼上多风雨。
早起
作者：游次公
朝代：宋

銀牀露濕井華寒，自挈銅瓶汲水還。
宿雨未乾池館靜，凉蟬猶在棟梁間。
早起
作者：游次公
朝代：宋

银床露湿井华寒，自挈铜瓶汲水还。宿雨未乾池馆静，凉蝉犹在栋梁间。
早起
作者：游次公
朝代：宋

银床露湿井华寒，自挈铜瓶汲水还。
宿雨未干池馆静，凉蝉犹在栋梁间。
渔父
作者：游次公
朝代：宋

竹裏茅茨傍小溪，粼粼白石护渔矶。
想应日日来垂钓，石上蓑衣不带归。
渔父
作者：游次公
朝代：宋

竹里茅茨傍小溪，粼粼白石护渔矶。想应日日来垂钓，石上蓑衣不带归。
满江红
作者：游次公
朝代：宋

云接苍梧，山莽莽、春浮泽国。江水涨、洞庭相近，渐惊空阔。江燕飘飘身似梦，江花草草春如客。望渔村、樵市隔平林，寒烟色。方寸乱，成丝结。离别近，先愁绝。便满篷风雨，橹声孤急。白发论心湖海暮，清樽照影沧浪窄。看明年、天际下归舟，应先识。
满江红·丹青阁
作者：游次公
朝代：宋
体裁：词

一舸归来，何太晚、鬓丝如织。谩叹息、凄凉往事，尽成陈迹。山迫暮烟浮紫翠，溪摇寒浪翻金碧。看长虹、渴饮下青冥，危栏湿。谁可住，烟萝侧。俗士驾，当回勒。伴岩扃，须是碧云仙客。风月已供无尽藏，溪山更衍清凉国。恨谪仙、苏二不曾来，无人说。
满江红·云接苍梧
作者：游次公
朝代：宋
体裁：词

云接苍梧，山莽莽、春浮泽国。江水涨、洞庭相近，渐近空阔。江燕飘飘身似梦，江花草草春如客。望渔春、樵市隔平林，寒烟色。方寸乱，成丝结。离别近，先愁绝。便满篷风雨，橹声孤急。白发论心湖海暮，清樽照影苍浪窄。看明年、天际下归舟，应先识。
满江红（丹青阁）
作者：游次公
朝代：宋

一舸归来，何太晚、鬓丝如织。谩欢息、凄凉往事，尽成陈迹。山迫暮烟浮紫翠，溪摇寒浪翻金碧。看长虹、渴饮下青冥，危栏湿。谁可住，烟萝侧。俗士驾，当回勒。伴岩扃，须是碧云仙客。风月已供无尽藏，溪山更衍清凉国。恨谪仙、苏二不曾来，无人说。
漁父
作者：游次公
朝代：宋

竹裏茅茨傍小溪，粼粼白石護漁磯。
想應日日來垂釣，石上蓑衣不带歸。
画虎
作者：游次公
朝代：宋

平生射虎裴将军，马狞如龙弓百钧。
手捻白羽旁无人，注虎使虎不敢奔。
须臾丛薄烂斑出，人马不知俱辟易。
矢如蓬蒿弓减力，将军得归几败绩。
徐行爪牙元不露，眈眈垂头若微顾。
尾翦霜风林叶飞，倏忽山头日光暮。
包家画出真于菟，我尚不敢编其鬚。
昔人作诗讥画图，吁嗟画图今亦无。
画虎
作者：游次公
朝代：宋

平生射虎裴将军，马狞如龙弓百钧。
手捻白羽旁无人，注虎使虎不敢奔。
须臾丛薄烂斑出，人马不知俱辟易。
矢知蓬蒿弓减力，将军得归几败绩。
徐行爪牙元不露，眈眈垂头若微顾。
尾翦霜风林叶飞，倏忽山头日光暮。
包家画出真于菟，我尚不敢编其须。
昔人作诗矶画图，吁嗟画图今亦无。
画虎
作者：游次公
朝代：宋

平生射虎裴将军，马狞如龙弓百钧。手撚白羽旁无人，注虎使虎不敢奔。须臾丛薄斓斑出，人马不知俱辟易。矢如蓬蒿弓减力，将军得归几败绩。徐行爪牙元不露，眈眈垂头若微顾。尾剪霜风林叶飞，倏忽山头日光暮。包家画出真于菟，我尚不敢编其须。昔人作诗讥画图，吁嗟画图今亦无。
畫虎
作者：游次公
朝代：宋

平生射虎裴將軍，馬獰如龍弓百鈞。
手撚白羽旁無人，注虎使虎不敢奔。
須臾叢薄爛斑出，人馬不知俱辟易。
矢如蓬蒿弓減力，將軍得歸幾敗績。
徐行爪牙元不露，眈眈垂頭若微顧。
尾翦霜風林葉飛，倏忽山頭日光暮。
包家畫出真於菟，我尚不敢編其鬚。
昔人作詩譏畫圖，吁嗟畫圖今亦無。
秋虫
作者：游次公
朝代：宋

一气动芒沕，鸣虫应清商。
天机发天籁，托彼恐与螀。
凄然起秋声，感我彻肺肠。
幽思不自识，远兴来何方。
至音有如此，始晤韶与章。
风霜入凄断，月露皆悲凉。
天地有声乐，呻吟委寒荒。
尔非丝竹奏，那得登君堂。
秋虫
作者：游次公
朝代：宋

一气动芒沕，鸣虫应清商。天机发天籁，托彼蛩与螀。凄然起秋声，感我彻肺肠。幽思不自识，远兴来何方。至音有如此，始晤韶与章。风霜入凄断，月露皆悲凉。天地有声乐，呻吟委寒荒。尔非丝竹奏，那得登君堂。
秋虫
作者：游次公
朝代：宋

一气动芒沕，鸣虫应清商。
天机发天籁，託彼蛩与螀。
凄然起秋声，感我彻肺肠。
幽思不自识，远兴来何方。
至音有如此，始晤韶与章。
风霜入凄断，月露皆悲凉。
天地有声乐，呻吟委寒荒。
尔非丝竹奏，那得登君堂。
秋蟲
作者：游次公
朝代：宋

一氣動芒沕，鳴蟲應清商。
天機發天籟，託彼蛩與螿。
凄然起秋聲，感我徹肺腸。
幽思不自識，遠興來何方。
至音有如此，始晤韶與章。
風霜入凄斷，月露皆悲凉。
天地有聲樂，呻吟委寒荒。
爾非絲竹奏，那得登君堂。
耒阳道中
作者：游次公
朝代：宋

山头磴石危梯险，山下荒田野草悲。
更着秋风吹两鬓，不消几日尽成丝。
耒阳道中
作者：游次公
朝代：宋

山头磴石危梯险，山下荒田野草悲。更著秋风吹两鬓，不消几日尽成丝。
耒陽道中
作者：游次公
朝代：宋

山頭磴石危梯險，山下荒田野草悲。
更著秋風吹兩鬢，不消幾日盡成絲。
贺新郎·宫词
作者：游次公
朝代：宋

暖霭浮晴籞。锁垂杨、笼池罩阁，万丝千缕。池上晓光分宿雾，日近群芳易吐。寻并蒂、阑干凝伫。不信钗头飞凤去，但宝刀、被妾还留住。天一笑，万花妒。阿娇正好金屋贮。甚西风、易得萧疏，扇鸾尘土。一自昭阳扃玉户，墙角土花无数。况多病、情伤幽素。别殿时闻箫鼓奏，望红云、冉冉知何处。天尺五，去无路。
贺新郎·暖霭浮晴篽
作者：游次公
朝代：宋
体裁：词

暖霭浮晴篽。
锁垂杨、龙池罩阁，万丝千缕。
池上晓光分宿雾，日近群芳易吐。
寻并蒂、阑干凝伫。
不信钗头飞凤去，但宝刀、被妾还留住。
天一笑，万花妒。
阿娇正好金屋贮。
甚西风、易得萧疏，扇鸾尘土。
一自昭阳扃玉户，墙角土花无数。
况多病、情伤幽素。
别殿时闻箫鼓奏，望红云、冉冉知何处。
天尺五，去无路。
贺新郎·月夜
作者：游次公
朝代：宋
体裁：词

斗柄回秋律。素蟾飞、冰霜万里，满川金碧。得月偏多何处是，惟有桥南第一。正野迥、西风寒寂。丹桂婆娑疏影在，想微瑕、未累千金璧。河汉远，澹无迹。知君有句酬佳夕。尽高歌、胡床自倚，露漙珠溢。坐到参横星欲闇，隐隐天低似笠。但络纬、悲啼催织。吟咏凄凉翻有恨，谅知音、人远空追忆。谁为置，郑庄驿。
贺新郎（宫词）
作者：游次公
朝代：宋

暖霭浮晴御。锁垂杨、笼池罩阁，万丝千缕。池上晓光分宿雾，日近群芳易吐。寻并蒂、阑干凝伫。不信钗头飞凤去，但宝刀、被妾还留住。天一笑，万花妒。
阿娇正好金屋贮。甚西风、易得萧疏，扇鸾尘土。一自昭阳扃玉户，墙角土花无数。况多病、情伤幽素。别殿时闻箫鼓奏，望红云、冉冉知何处。天尺五，去无路。
贺新郎（月夜）
作者：游次公
朝代：宋
体裁：词

斗柄回秋律。素蟾飞、冰霜万里，满川金碧。得月偏多何处是，惟有桥南第一。正野迥、西风寒寂。丹桂婆娑疏影在，想微瑕、未累千金璧。河汉远，澹无迹。知君有句酬佳夕。尽高歌、胡床自倚，露漙珠溢。坐到参横星欲暗，隐隐天低似笠。但络纬、悲啼催织。吟咏凄凉翻有恨，谅知音、人远空追忆。谁为置，郑庄驿。
閲武喜晴和厲寺正韻
作者：游清夫
朝代：宋

閲武堂前宿雨晴，柳營刁斗五更鳴。
風生貔虎誇身健，日射旌旗照眼明。
管領春光三月暮，雕鎸詩句十分清。
折衝樽俎今餘事，自有胸中十萬兵。
阅武喜晴和厉寺正韵
作者：游清夫
朝代：宋

阅武堂前宿雨晴，柳营刁斗五更鸣。
风生貔虎夸身健，日射旌旗照眼明。
管领春光三月暮，雕镌诗句十分清。
折衝樽俎今余事，自有胸中十万兵。
阅武喜晴和厉寺正韵
作者：游清夫
朝代：宋

阅武堂前宿雨晴，柳营刁斗五更鸣。风生貔虎誇身健，日射旌旗照眼明。管领春光三月暮，雕镌诗句十分清。折冲樽俎今馀事，自有胸中十万兵。
浣溪沙（贸人女晬）
作者：游稚仙
朝代：宋
体裁：词

晬日先联瑞日红。寿星明照寿筵中。庆门乐事正重重。明日贾逵添戏彩，异时李汉看乘龙。鱼轩玉轴定荣封。
句
作者：游酢
朝代：宋

青山控野双门壮，白浪排空万马来。
句
作者：游酢
朝代：宋

青山控野雙門壯，白浪排空萬馬來。
在潁昌寄中立·其二
作者：游酢
朝代：宋

蕭條清潁一茅廬，魂夢長懷與子居。
五里橋西楊柳路，至今車馬往來疏。
在颍昌寄中立·其二
作者：游酢
朝代：宋
体裁：七言绝句

萧条清颍一茅庐，魂梦长怀与子居。五里桥西杨柳路，至今车马往来疏。
宝应寺读书堂成因怀明道先生
作者：游酢
朝代：宋

桥西积雪度新晴，卜筑茅堂快落成。郁郁奇花铺野趣，关关好鸟和书声。春浓岚色无边景，水净天光彻底清。记得程门窗草绿，至今遐想每驰情。
宝应寺读书堂成因怀明道先生
作者：游酢
朝代：宋

桥西积雪度新晴，卜筑茅堂快落成。
郁郁奇花铺野趣，关关好鸟和书声。
春浓岚色无边景，水浄天光彻底清。
记得程门窗草绿，至今遐想每驰情。
寄游定夫
作者：游酢
朝代：宋
体裁：七言绝句

绛帷燕侍每从容，一听微言万虑空。却愧犹悬三釜乐，未能终此挹清风。
寄游定夫·其一
作者：游酢
朝代：宋

絳帷燕侍每從容，一聽微言萬慮空。
却愧猶懸三釜樂，未能終此挹清風。
寶應寺讀書堂成因懷明道先生
作者：游酢
朝代：宋

橋西積雪度新晴，卜築茅堂快落成。
郁郁奇花鋪野趣，關關好鳥和書聲。
春濃嵐色無邊景，水浄天光徹底清。
記得程門窗草綠，至今遐想每馳情。
山中即景
作者：游酢
朝代：宋
体裁：六言诗

翠霭光风世界，青松绿竹人家。天外飞来野鸟，涧中流出桃花。
山中即景
作者：游酢
朝代：宋

翠靄光風世界，青松綠竹人家。
天外飛來野鳥，澗中流出桃花。
归雁
作者：游酢
朝代：宋
体裁：五言律诗

天末惊风急，江湖野思长。悲鸣愁绝塞，接翼冒风霜。泽岸多矰弋，云间乏稻粱。茫然栖息地，饮啄欲何乡。
感事
作者：游酢
朝代：宋
体裁：五言律诗

世事浮云薄，劳生一梦长。散材依栎社，幽意慕濠梁。风急鹰鹯迅，霜残草木黄。投閒如有约，早晚问耕桑。
感事
作者：游酢
朝代：宋

世事浮雲薄，勞生一夢長。
散材依櫟社，幽意慕濠梁。
風急鷹鸇迅，霜殘草木黄。
投閒如有約，早晚問耕桑。
接花
作者：游酢
朝代：宋

色紅可使紫，葉單可使千。
花小可使大，子小可使繁。
天賦有定質，我力能使遷。
自矜接花手，可奪造化權。
衆聞悉驚詫，爲我屢嘆吁。
用智固巧矣，天時可易歟。
我欲春採菊，我欲冬賞桃。
汝不能栽接，汝巧亦徒勞。
雨露草必生，霜雪松不死。
有本性必生，亦時雨與之。
所遭有變易，是亦時所爲。
時乎不可違，何物可違時。
接花
作者：游酢
朝代：宋

色红可使紫，叶单可使千。花小可使大，子小可使繁。天赋有定质，我力能使迁。自矜接花手，可夺造化权。众闻悉惊诧，为我屡叹吁。用智固巧矣，天时可易欤。我欲春采菊，我欲冬赏桃。汝不能栽接，汝巧亦徒劳。雨露草必生，霜雪松不死。有本性必生，亦时雨与之。所遭有变易，是亦时所为。时乎不可违，何物可违时。
接花
作者：游酢
朝代：宋

色红可使紫，叶单可使千。
花小可使大，子小可使繁。
天赋有定质，我力能使迁。
自矜接花手，可夺造化权。
众闻悉惊诧，为我屡嘆吁。
用智固巧矣，天时可易欤。
我欲春采菊，我欲冬赏桃。
汝不能栽接，汝巧亦徒劳。
雨露草必生，霜雪松不死。
有本性必生，亦时雨与之。
所遭有变易，是亦时所为。
时乎不可违，何物可违时。
春日山行有感
作者：游酢
朝代：宋
体裁：七言律诗

十里桥西别有天，青山欲断翠云连。园林寂寂鹿为友，野服翩翩儒亦仙。风咏舞雩正此日，雪飘伊洛是何年。追寻往事顿成梦，回首春光倍黯然。
春日山行有感
作者：游酢
朝代：宋

十里橋西別有天，青山欲斷翠雲連。
園林寂寂鹿爲友，野服翩翩儒亦仙。
風詠舞雩正此日，雪飄伊洛是何年。
追尋往事頓成夢，回首春光倍黯然。
歸雁
作者：游酢
朝代：宋

天末驚風急，江湖野思長。
悲鳴愁絕塞，接翼冒風霜。
澤岸多矰弋，雲間乏稻粱。
茫然棲息地，飲啄欲何鄉。
水亭
作者：游酢
朝代：宋

清溪一曲繞朱樓，荷密風稠咽斷流。
夾岸垂楊烟細細，小橋流水即滄洲。
水亭
作者：游酢
朝代：宋
体裁：七言绝句

清溪一曲绕朱楼，荷密风稠咽断流。夹岸垂杨烟细细，小桥流水即沧洲。
游宝应寺
作者：游酢
朝代：宋

崒嵂三峰带白湾，谁开兰若翠微间。竹林云懒禅心定，草径苔荒屐齿斑。天入碧岚成玉宇，鸟飞青嶂出尘寰。此中即是蕊珠境，遮莫閒吟一解颜。
游宝应寺
作者：游酢
朝代：宋

崒嵂三峰带白湾，谁开兰若翠微间。
竹林云懒禅心定，草径苔荒屐齿斑。
天入碧岚成玉宇，鸟飞青嶂出尘寰。
此中即是蘂珠境，遮莫閒吟一解颜。
游寶應寺
作者：游酢
朝代：宋

崒嵂三峰带白灣，誰開蘭若翠微間。
竹林雲懶禪心定，草徑苔荒屐齒斑。
天入碧嵐成玉宇，鳥飛青嶂出塵寰。
此中即是蘂珠境，遮莫閒吟一解顔。
登归宗岩
作者：游酢
朝代：宋
体裁：七言绝句

奇冠南闽此最奇，归宗千古是谁归。至今来访谁先至，知是曹刘先我知。
登歸宗巖
作者：游酢
朝代：宋

奇冠南閩此最奇，歸宗千古是誰歸。
至今來訪誰先至，知是曹劉先我知。
誨子
作者：游酢
朝代：宋

三十年前宿草廬，五年三第世間無。
門前獬豸公裳在，只恐兒孫不讀書。
诲子
作者：游酢
朝代：宋

三十年前宿草庐，五年三第世间无。
门前獬豸公裳在，只恐儿孙不读书。
贈陳仲循
作者：游酢
朝代：宋

即今年纔五十餘，脫去簪紱弊屣如。
聖時搜選動空谷，策足要路爭先趨。
廟堂故人握重柄，僵者可植瘦可腴。
惓惓風義數寄語，掉頭不顧甘如愚。
赠陈仲循
作者：游酢
朝代：宋

即今年才五十馀，脱去簪绂弊屣如。圣时搜选动空谷，策足要路争先趋。庙堂故人握重柄，僵者可植瘦可腴。惓惓风义数寄语，掉头不顾甘如愚。
赠陈仲循
作者：游酢
朝代：宋

即今年纔五十余，脱去簪绂弊屣如。
圣时搜选动空谷，策足要路争先趋。
庙堂故人握重柄，僵者可植瘦可腴。
惓惓风义数寄语，掉头不顾甘如愚。
金陵野外废寺
作者：游酢
朝代：宋
体裁：七言律诗

寒花窈袅蔓颓墙，古寺苍苔昼掩房。犬吠屋头山杳杳，虫鸣阶隙草荒荒。池塘澹月蒹葭冷，篱落西风橘柚香。六代江山金碧地，断碑留得管兴亡。
金陵野外廢寺
作者：游酢
朝代：宋

寒花窈嫋蔓頹牆，古寺蒼苔晝掩房。
犬吠屋頭山杳杳，蟲鳴階隙草荒荒。
池塘澹月蒹葭冷，籬落西風橘柚香。
六代江山金碧地，斷碑留得管興亡。
韋氏獨樂堂
作者：游酢
朝代：宋

林下徜徉得至游，高情不與世情謀。
羲和叱馭日逾永，猿鶴尋盟山更幽。
踽踽凉凉還自哂，休休莫莫復何求。
應門穉子非無意，客至蕭蕭已百憂。
韋深道寄傲軒
作者：游酢
朝代：宋

早付閒身老故鄉，青松成徑菊成行。
搘頤獨坐心遺念，坦腹高吟興欲狂。
甕下却應嗤畢卓，籬根遥想對羲皇。
乘風破浪門前客，試問浮家有底忙。
韓魏公讀書堂
作者：游酢
朝代：宋

去郡五里安國寺，斷蓬荒蓧成邱墟。
郡人不置瓜李嫌，公亦甘與泉石居。
想憎俗事敗人意，獨願燈火勤三餘。
今人不出如處女，陋室暗屋跖不如。
聞君讀書胡乃爾，政恐心地怠芟鋤。
前輩渾厚應有此，難弟難兄俱可書。
韦氏独乐堂
作者：游酢
朝代：宋

林下徜徉得至游，高情不与世情谋。羲和叱驭日逾永，猿鹤寻盟山更幽。踽踽凉凉还自哂，休休莫莫复何求。应门稚子非无意，客至萧萧已百忧。
韦氏独乐堂
作者：游酢
朝代：宋

林下徜徉得至游，高情不与世情谋。
羲和叱驭日逾永，猿鹤寻盟山更幽。
踽踽凉凉还自哂，休休莫莫復何求。
应门穉子非无意，客至萧萧已百忧。
韦深道寄傲轩
作者：游酢
朝代：宋

早付閒身老故乡，青松成径菊成行。
搘颐独坐心遗念，坦腹高吟兴欲狂。
瓮下却应嗤毕卓，篱根遥想对羲皇。
乘风破浪门前客，试问浮家有底忙。
韦深道寄傲轩
作者：游酢
朝代：宋

早付閒身老故乡，青松成径菊成行。支颐独坐心遗念，坦腹高吟兴欲狂。瓮下却应嗤毕卓，篱根遥想对羲皇。乘风破浪门前客，试问浮家有底忙。
韩魏公读书堂
作者：游酢
朝代：宋

去郡五里安国寺，断蓬荒莜成邱墟。
郡人不置瓜李嫌，公亦甘与泉石居。
想憎俗事败人意，独愿灯火勤三余。
今人不出如处女，陋室暗屋跖不如。
闻君读书胡乃尔，政恐心地怠芟锄。
前辈浑厚应有此，难弟难兄俱可书。
韩魏公读书堂
作者：游酢
朝代：宋

去郡五里安国寺，断蓬荒蓧成邱墟。郡人不置瓜李嫌，公亦甘与泉石居。想憎俗事败人意，独愿灯火勤三馀。今人不出如处女，陋室暗屋蹠不如。闻君读书胡乃尔，政恐心地怠芟锄。前辈浑厚应有此，难弟难兄俱可书。
題河清縣廨
作者：游酢
朝代：宋

小院閑亭長薜蘿，鹿來穿徑晚經過。
夕陽蕭散簿書少，窗裏南山明月多。
题河清县廨
作者：游酢
朝代：宋

小院闲亭长薜萝，鹿来穿径晚经过。
夕阳萧散簿书少，窗裏南山明月多。
题河清县廨
作者：游酢
朝代：宋

小院闲亭长薜萝，鹿来穿径晚经过。夕阳萧散簿书少，窗里南山明月多。
餞賀方回分韵得歸字
作者：游酢
朝代：宋

邀客十分飲，送君千里歸。
情隨綠水去，目斷白鷗飛。
松菊今應在，風塵昔已非。
維舟待夜月，能不重依依。
饯贺方回分韵得归字
作者：游酢
朝代：宋
体裁：五言律诗

邀客十分饮，送君千里归。情随绿水去，目断白鸥飞。松菊今应在，风尘昔已非。维舟待夜月，能不重依依。
和劉叔通
作者：游開
朝代：宋

昨夜劉郎叩角歌，朔雲寒雪滿山阿。
文章無用乃如此，富貴不來爭奈何。
邴鄭向嘗依北海，晁張今復事東坡。
吹噓合有飛騰便，未用溪頭買釣蓑。
絕句
作者：游開
朝代：宋

黄陵廟前湘水春，春烟愁殺渡湘人。
人隨歸雁去無迹，水遠山長歌又新。
送黄行者
作者：湖南使者
朝代：宋

自有棋來不計年，古今唯是說爭先。
個中一著如教會，殺盡三千與大千。
送黄行者
作者：湖南使者
朝代：宋

自有棋来不计年，古今唯是说争先。
个中一着如教会，杀尽三千与大千。
送黄行者
作者：湖南使者
朝代：宋

自有棋来不计年，古今唯是说争先。个中一著如教会，杀尽三千与大千。
句
作者：湖州士子
朝代：宋

可怜戴工部，独树不成林。
句
作者：湖州士子
朝代：宋

可憐戴工部，獨樹不成林。
大涤洞天留题
作者：湖杓
朝代：宋

蔓藤森木阅千龄，断壁嵌崖翠削成。
安得抱琴来此宿，夜深随意写溪声。
平生昼裏看丘壑，便欲扶筇快赏心。
真箇溪山在亭外，老坡千古共知音。
大涤洞天留题
作者：湖杓
朝代：宋

蔓藤森木阅千龄，断壁嵌崖翠削成。安得抱琴来此宿，夜深随意写溪声。平生昼里看丘壑，便欲扶筇快赏心。真个溪山在亭外，老坡千古共知音。
大涤洞天留题·其一
作者：湖杓
朝代：宋

蔓藤森木阅千龄，断壁嵌崖翠削成。安得抱琴来此宿，夜深随意写溪声。
大涤洞天留题·其二
作者：湖杓
朝代：宋

平生昼里看丘壑，便欲扶筇快赏心。真个溪山在亭外，老坡千古共知音。
大滌洞天留題
作者：湖杓
朝代：宋

蔓藤森木閲千齡，斷壁嵌崖翠削成。
安得抱琴來此宿，夜深隨意寫溪聲。
平生晝裏看丘壑，便欲扶筇快賞心。
真箇溪山在亭外，老坡千古共知音。
句·其一
作者：湛俞
朝代：宋

茉莉晓迷琼槛白，荔枝秋昳绮筵红。
句·其一
作者：湛俞
朝代：宋

茉莉曉迷瓊檻白，荔枝秋昳綺筵紅。
建茶和罗拯韵
作者：湛俞
朝代：宋
体裁：五言绝句

御茗毓何峰，烟岚十二重。玉泉新吐凤，金饼五盘龙。
建茶和羅拯韻
作者：湛俞
朝代：宋

御茗毓何峰，煙嵐十二重。
玉泉新吐鳳，金餅五盤龍。
灵峰院
作者：湛俞
朝代：宋
体裁：七言律诗

禅林潇洒倚危巅，税驾登临思豁然。万里碧光晴望海，一堂幽响夜听泉。寒龛能卧清凉地，古洞云归黯淡天。好景自嗟吟不尽，拟凭图画寄诗仙。
靈峰院
作者：湛俞
朝代：宋

禪林瀟灑倚危巔，稅駕登臨思豁然。
萬里碧光晴望海，一堂幽響夜聽泉。
寒龕能卧清凉地，古洞雲歸黯淡天。
好景自嗟吟不盡，擬憑圖畫寄詩仙。
句·其二
作者：湛執中
朝代：宋

人在蓬壺頹白玉，地連兜率布黄金。
句·其二
作者：湛执中
朝代：宋
体裁：句

人在蓬壶颓白玉，地连兜率布黄金。
句
作者：湛道山
朝代：宋

一奁碧玉烟开晓，十里红云风作秋。想得东篱黄已遍，到家及取未凋零。含雨数峰分水墨，著霜千树半丹青。
句·其一
作者：湛道山
朝代：宋

一奁碧玉烟开晓，十里红云风作秋。
句·其一
作者：湛道山
朝代：宋

一奩碧玉烟開曉，十里紅雲風作秋。
句·其三
作者：湛道山
朝代：宋

含雨数峰分水墨，着霜千树半丹青。
句·其三
作者：湛道山
朝代：宋

含雨数峰分水墨，著霜千树半丹青。
句·其三
作者：湛道山
朝代：宋

含雨數峰分水墨，著霜千樹半丹青。
句·其二
作者：湛道山
朝代：宋

想得东篱黄已徧，到家及取未凋零。
句·其二
作者：湛道山
朝代：宋

想得东篱黄已遍，到家及取未凋零。
句·其二
作者：湛道山
朝代：宋

想得東籬黄已徧，到家及取未凋零。
海棠
作者：湛道山
朝代：宋

深院无人春日长，游蜂来往燕飞忙。海棠娇甚成羞涩，凭仗东风催晓妆。
海棠
作者：湛道山
朝代：宋

深院无人春日长，游蜂来往燕飞忙。
海棠娇甚成羞涩，凭仗东风催晓粧。
海棠
作者：湛道山
朝代：宋

深院無人春日長，游蜂來往燕飛忙。
海棠嬌甚成羞澀，憑仗東風催曉粧。
荷花
作者：湛道山
朝代：宋

涌金门外凉生早，无数荷花斗娇好。自怜贫病不出门，无奈心情被花恼。夜来一雨愁思浓，晚看玉露垂庭草。便须扶杖买兰舟，莫待红妆被霜老。
荷花
作者：湛道山
朝代：宋

涌金门外凉生早，无数荷花鬬娇好。
自怜贫病不出门，无奈心情被花恼。
夜来一雨愁思浓，晚看玉露垂庭草。
便须扶杖买兰舟，莫待红粧被霜老。
荷花
作者：湛道山
朝代：宋

湧金門外凉生早，無數荷花鬬嬌好。
自憐貧病不出門，無奈心情被花惱。
夜來一雨愁思濃，晚看玉露垂庭草。
便須扶杖買蘭舟，莫待紅粧被霜老。
荼䕷·其一
作者：湛道山
朝代：宋

雨后溪流半没沙，粉墙卖酒是谁家。
客中不觉春深浅，开了荼䕷一架花。
荼䕷·其一
作者：湛道山
朝代：宋

雨後溪流半沒沙，粉牆賣酒是誰家。
客中不覺春深淺，開了荼䕷一架花。
荼䕷·其二
作者：湛道山
朝代：宋

一春多雨少晴光，眼底青春去意忙。
已恨点衣红作阵，纔怜满架雪生香。
荼䕷·其二
作者：湛道山
朝代：宋

一春多雨少晴光，眼底青春去意忙。
已恨點衣紅作陣，纔憐滿架雪生香。
荼蘼
作者：湛道山
朝代：宋

雨后溪流半没沙，粉墙卖酒是谁家。客中不觉春深浅，开了荼蘼一架花。一春多雨少晴光，眼底青春去意忙。已恨点衣红作阵，才怜满架雪生香。
荼蘼·其一
作者：湛道山
朝代：宋

雨后溪流半没沙，粉墙卖酒是谁家。客中不觉春深浅，开了荼蘼一架花。
荼蘼·其二
作者：湛道山
朝代：宋

一春多雨少晴光，眼底青春去意忙。已恨点衣红作阵，才怜满架雪生香。
偈
作者：湡禅师
朝代：宋
体裁：偈颂

优游实际妙明家，转步移身指落霞。无限白云犹不见，夜乘明月出芦花。
偈
作者：湡禪師
朝代：宋

優游實際妙明家，轉步移身指落霞。
無限白雲猶不見，夜乘明月出蘆花。
和强參軍晚鶑
作者：湯七
朝代：宋

占此青春未是遲，天工造化豈能遺。
既教喉舌清能囀，何事飛翔始得時。
庭檻暫須隨乳燕，禁林終穩擇高枝。
回看尚未遷喬者，羽翮摧殘更嘆衰。
句
作者：湯中
朝代：宋

金堂玉室相掩映，珠簾翠箔誰褰開。
贈久軒提刑江東二首·其一
作者：湯中
朝代：宋

三年飲得大江中，更枉輶軒到里中。
訪舊不辭山路險，居今誰有古人風。
漢胡隠遁藏清叟，瑞節歡迎走野童。
頼有良朋共樽酒，雍容不與孫文同。
贈久軒提刑江東二首·其二
作者：湯中
朝代：宋

晨登鶴嶺俯平川，暫輟鳴騶看瀑泉。
自有此山無此客，愧非真隠枉真賢。
精廬豈但榮三顧，憇木猶應咏百年。
獨愧庵無煨芋老，鄴侯雖過莫留連。
過羅首
作者：湯中
朝代：宋

山勢迢迢萬馬奔，就寬平處著祇園。
門無俗駕真堪隠，院有禪僧便不村。
百頃霜黄收{禾羅}稏，一泓寒綠養蘭蓀。
我來訪道連宵宿，共撥爐灰仔細論。
白鶴禪寺
作者：湯乂
朝代：宋

舊隠神仙宅，空王殿閣深。
煉丹烟已冷，入竹路難尋。
峰迥簫吹玉，溪寒石點金。
靈源雙瀑布，千古得清音。
楓橋
作者：湯仲友
朝代：宋

出城纔七里，地僻罕曾過。
孤塔臨官路，三門背運河。
鐘鳴驚宿鳥，牆矮入漁歌。
醉裏看題壁，如今張繼多。
葛嶺賈似道園池
作者：湯仲友
朝代：宋

檀板歌殘陌上花，過牆荆棘刺檐牙。
指揮已失鐵如意，賜予寧存玉辟邪。
敗屋春歸無主燕，廢池雨産在官蛙。
木棉菴外尤愁絕，月黑夜深聞鬼車。
虎山
作者：湯仲友
朝代：宋

虎是何年踞，名存跡已亡。
塔從林外出，山向寺中藏。
池暗生寒氣，臺空旁夕陽。
更無人弔古，來祇爲春茫。
西湖
作者：湯仲友
朝代：宋

山色波光步步隨，古今難畫亦難詩。
水浮亭館花間出，船載笙歌柳外移。
過眼年華如去鳥，惱人春色似遊絲。
六橋幾見輪蹄換，取樂莫辭金屈巵。
遊洞庭
作者：湯仲友
朝代：宋

寒色滿空山，翛然一徑閑。
鳥啼黄葉外，人度翠峰間。
古殿藏雲氣，唐碑带蘚斑。
未窮幽絕處，興盡忽思還。
題惠山寺
作者：湯仲友
朝代：宋

梁溪停短棹，带月步西關。
路盡忽逢寺，松多不見山。
巖腰雲殿古，洞口石泉閑。
到此正吟苦，秋聲滿樹間。
梁寶寺
作者：湯喬年
朝代：宋

田舍風光迥，僧房意象深。
未窮千里目，聊慰一時心。
遠樹輕烟入，孤村落日侵。
自非真靜者，誰復有幽尋。
句
作者：湯夏
朝代：宋

浄瓶常带水，破衲任生塵。
以廬山三疊泉寄張宗瑞
作者：湯巾
朝代：宋

九疊峯頭一道泉，分明來處與雲連。
幾人競賞飛流勝，今日方知至味全。
鴻漸但嘗唐代水，涪翁不到紹熙年。
從茲康谷宜居二，試問真巖老詠仙。
山行
作者：湯志道
朝代：宋

攀藤緣絕壑，野鹿場邊去。
鳥銜山果來，落在鹿眠處。
句
作者：湯思退
朝代：宋

虞妃從梧野，啟母祔稽山。
菩薩蠻
作者：湯思退
朝代：宋

畫船橫絕湖波練。更上雕鞍窮翠巘。霜橘半垂黃。征衣盡日香。鐘聲雲外聽。金界青松映。何處是華山。峰巒杳靄間。
詠石僧
作者：湯思退
朝代：宋

雲作袈裟石作僧，巖前獨立幾經春。
有人若問西來意，默默無言總是真。
二郎神
作者：湯恢
朝代：宋

瑣窗睡起，閒佇立、海棠花影。記翠楫銀塘，紅牙金縷，杯泛梨花冷。燕子銜來相思字，道玉瘦、不禁春病。應蝶粉半銷，鴉雲斜墜，暗塵侵鏡。還省。香痕碧唾，春衫都凝。悄一似荼䕷，玉肌翠帔，消得東風喚醒。青杏單衣，楊花小扇，閒卻晚春風景。最苦是、蝴蝶盈盈弄晚，一簾風靜。
二郎神
作者：湯恢
朝代：宋

碧崖倒影，浸一片、寒江如練。正岸岸柳花，村村修竹，喚醒春風筆硯。溯水舟輕輕如葉，只消得、溪風一箭。看水部雄文，太師健筆，月寒波卷。遊倦。片雲孤鶴，江湖都遍。慨金屋藏妖，繡屏包禍，欲與三郎痛辯。回首前朝，斷魂殘照，幾度山花崖蘚。無限都付窊尊，漠漠水天遠。
失調名
作者：湯恢
朝代：宋

綰燕吟鶯。
祝英臺近
作者：湯恢
朝代：宋

宿酲蘇，春夢醒，瀋水冷金鴨。落盡桃花，無人掃紅雪。漸催煮酒園林，單衣庭院，春又到、斷腸時節。恨離別。長憶人立荼䕷，珠簾卷香月。幾度黃昏，瓊枝為誰折。都將千里芳心，十年幽夢，分付與、一聲啼鴂。
祝英臺近
作者：湯恢
朝代：宋

月如冰，天似水，冷浸畫闌溼。桂樹風前，醲香半狼藉。此翁對此良宵，別無可恨，恨只恨、古人頭白。洞庭窄。誰道臨水樓臺，清光最先得。萬里乾坤，原無片雲隔。不妨彩筆雲箋，翠尊冰醞，自管領、一庭秋色。
遊練湖題甘露南莊壁
作者：湯模
朝代：宋

極目湖光裏，招提萬頃田。
庭荒無馬跡，木落見炊煙。
今日山林畔，他年香火緣。
煩師瀹春茗，爲說小乘禪。
夾竹桃
作者：湯清伯
朝代：宋

芳姿勁節本來同，綠蔭紅妝一樣濃。
我若化龍君作浪，信知何處不相逢。
宿孔野雲丹房
作者：湯漢
朝代：宋

天師煉丹時，丹鼎見龍虎。
丹成天師去，龍虎名萬古。
溪深松杪風，山明夜來雨。
雨後丹鳳鳴，風前黄鵠舉。
寄劉後村
作者：湯漢
朝代：宋

唐朝空自貴宏詞，科目何嘗得退之。
掌制徒聞誇子厚，殘篇僅見命敦詩。
堪嗟實錄無完傳，太息淮西有後碑。
寄語莆田紫薇老，文章蓋世例如斯。
自儆
作者：湯漢
朝代：宋

春秋責備賢者，造物計校好人。
一點莫留餘滓，十分成就全身。
觀魚亭
作者：湯漢
朝代：宋

有亭翼然山之阿，源頭活水養魚多。
雲山四面如畫圖，金梭上下光相摩。
池上木深陰翳地，池下荷生香撲鼻。
携酒邀朋池上觀，圉圉洋洋真得意。
咄，東海鯉，南溟魚，自信時人莫淺窺，神靈豈是池中物。
變化成龍會有期，一朝烜赫雷聲壯。
翻身直透三層浪，揚鬐鼓鬣橫千丈。
贈久軒提刑江東二首·其一
作者：湯漢
朝代：宋

江右皇華遡浙東，按行特地到山中。
柴門忽有高軒過，衰俗久無前輩風。
嵩嶽氣摇消息長，祝融開霽鬼神通。
荒崖絕谷留光彩，長使人懷太極翁。
贈久軒提刑江東二首·其二
作者：湯漢
朝代：宋

嚮來廷諍偉堂堂，不負西山與紫陽。
盡道拾遺當召黯，不應清詔久煩滂。
真儒事業誰能測，憂國忠純不謾狂。
一上蓬萊看雲海，細氈歸去論虞唐。
題靈鷲四首·其一
作者：湯漢
朝代：宋

靈鷲古道場，攝乎大國間。
一日忽翬飛，四顧無靦顔。
題靈鷲四首·其三
作者：湯漢
朝代：宋

南澗靜者徒，小試扶顛手。
期畢棟宇工，拂衣入巖岫。
題靈鷲四首·其二
作者：湯漢
朝代：宋

引泉已成沼，對石宜破窗。
他年澗上橋，爲子書春淙。
題靈鷲四首·其四
作者：湯漢
朝代：宋

問禪去靈隠，聽講去天竺。
還有無求人，來尋靈鷲宿。
句
作者：湯莘叟
朝代：宋

葛巾簪下無多髮，茅舍門前有好山。
登宜春臺
作者：湯莘叟
朝代：宋

草徑無邊綠，江空見底清。
遥峰橫晚色，古木自秋聲。
客舍孤雲遠，鄉心一雁鳴。
憑高寄吳楚，倚杖獨含情。
題舫齋
作者：湯莘叟
朝代：宋

誰人能使陸行舟，涉水寧無險覆憂。
日照簷楹帆影動，風摇窗戶櫓聲柔。
夢回渭水清新句，歌罷浯溪欵乃愁。
更看霜天晴夜月，幌然如過洞庭秋。
馬上吟
作者：湯莘叟
朝代：宋

宿雨洗山新綠嫩，曉風吹杏淺紅乾。
沙頭路暖日欲上，行客揚鞭不覺難。
四賢堂
作者：湯起巖
朝代：宋

猗與四公，棠棣之華。
秀韡一時，茂興兩家。
宋公聯翩，鄂不相鮮。
萬里風雲，上負青天。
連公戾契，淵冰澂結。
進而蹩躃，砥礪其節。
其光曄曄。
追惟平生，法興是儀。
邑人之思，右史之詞。
雨箔風楹，歲環幾經，築此特堂。
吾今令君，令君勤民。
民燕其德，振滯補弊，此焉居一。
于時四公，序集其觴。
生氣津津，冠佩有光。
古之爲政，崇德尚賢。
居今篤古，令君有焉。
君系隴西，紹祖維名。
起巖作詩，輯和厥聲。
敢告典者，毋替其承。
訣別偈
作者：湯道亨
朝代：宋

八十一年饒舌，終日化緣不歇。
重陽時節歸家，一路清風明月。
輓謝疊山·其一
作者：湯雷奮
朝代：宋

向老逢危亂，投軍復欲東。
九遷徒有命，一戰不成功。
楚狂言猶在，韓讎事已空。
風塵長蒼莽，身世轉飄蓬。
輓謝疊山·其三
作者：湯雷奮
朝代：宋

懷哉千古事，百煉不爲柔。
漢祖尤封齒，殷臣不事周。
寧隨文相國，真匹李潭州。
浩蕩江相接，東西萬古愁。
輓謝疊山·其二
作者：湯雷奮
朝代：宋

芒鞵初就道，慷慨不辭難。
滾滾長江盡，蕭蕭易水寒。
風霜欺漢節，塵土上南冠。
無復加餐飯，旁人掬淚看。
句
作者：湯黄中
朝代：宋

近人方賀厦，如客已驚秋。
临终偈
作者：源禅师
朝代：宋
体裁：偈颂

雪鬓霜髭九九年，半肩毳衲尽诸缘。廓然笑指浮云散，玉兔流光照大千。
臨終偈
作者：源禪師
朝代：宋

雪鬢霜髭九九年，半肩毳衲盡諸緣。
廓然笑指浮雲散，玉兔流光照大千。
句·其一
作者：溫益
朝代：宋

少年曾接元公論，屢話南閩佛剎奇。
句·其三
作者：溫益
朝代：宋

夢寐常思山水國，登臨今到鳳凰池。
句·其二
作者：溫益
朝代：宋

竹生石上瓊瑶碧，泉落簷間組带垂。
句·其四
作者：溫益
朝代：宋

潮迴畫楫三千隻，春滿紅樓十萬家。
詩呈同院
作者：溫益
朝代：宋

秋日同文館，文編亦共携。
升沉都莫問，榮辱已能齊。
酒美何妨醉，詩成强自題。
從容約歸日，訪子省闈西。
贈胡侍郎致仕
作者：溫良玉
朝代：宋

送友長江上，長江水正平。
岸花縈別恨，風柳藴離情。
子去添惆悵，人稱最老成。
家鄉歸到日，童僕擁歡迎。
少年遊
作者：溫鏜
朝代：宋

東風先報上林春。枝上曉鶯新。凌虹御氣，鞭鸞翳鳳，來輔玉晨君。穩步丹墀青雲路，金鼎侍調羹。南極光中，五雲多處，長伴老人星。
少年遊
作者：溫鏜
朝代：宋

芙蓉花發去年枝。雙燕欲歸飛。蘭堂風軟，金爐香暖，新曲動簾帷。家人拜上千春壽，深意滿瓊卮。綠鬢朱顏，道家裝束。長似少年時。
少年遊
作者：溫鏜
朝代：宋

謝家庭檻曉無塵。芳宴啟良辰。風流妙舞，櫻桃清唱，依約駐行雲。榴花一盞濃香滿，為壽百千春。歲歲年年，共同勸樂，喜慶與時新。
折丹桂
作者：溫鏜
朝代：宋

秋風秋露清秋節。秋雨過、秋香初發。二仙生值好秋天，氣卻與、秋霜爭烈。秋霄開宴群仙列。秋娘唱、秋雲低遏。壽杯雙勸祝千秋，鎮長對、中秋皓月。
句
作者：溫革
朝代：宋

鳴琴拂榻此遊衍，作詩何止誇釐牟。
鳳凰山
作者：溫革
朝代：宋

慣作山林客，聊遊戲劇場。
栗花收作燭，柏子採爲香。
且放高情適，都無俗因妨。
人間正擾擾，只得叩空王。
和刘颖呈张经略韵
作者：滕㢗
朝代：宋

隐然重望压边尘，号令风生玉帐兵。诗思江山真得助，威声草木尽知名。要令万顷窥黄宪，不把千畦付曲生。坐使胜游还旧观，追随那得胜公荣。
和刘颖呈张经略韵
作者：滕㢗
朝代：宋

隠然重望压边尘，号令风生玉帐兵。
诗思江山真得助，威声草木尽知名。
要令万顷窥黄宪，不把千畦付曲生。
坐使胜游还旧观，追随那得胜公荣。
和劉穎呈張經略韻
作者：滕㢗
朝代：宋

隠然重望壓邊塵，號令風生玉帳兵。
詩思江山真得助，威聲草木盡知名。
要令萬頃窺黄憲，不把千畦付麴生。
坐使勝遊還舊觀，追隨那得勝公榮。
句
作者：滕元发
朝代：宋

万国休兵外，群生奏凯中。寒日边声断，春风塞草长。传闻汉都护，归奉万年觞。葱岭占佳气，毡裘拜未央。野色更无山隔断，天光直与水相连。负鼎早为汤右相，有文今作鲁夫人。主人留客醉，酒美蟹螯肥。
句
作者：滕元发
朝代：宋

万国休后外，群生奏凯中。
句
作者：滕元发
朝代：宋

葱岭占佳气，氊裘拜未央。
句·其一
作者：滕元发
朝代：宋

万国休兵外，羣生奏凯中。
句·其一
作者：滕元发
朝代：宋

万国休兵外，群生奏凯中。
句·其三
作者：滕元发
朝代：宋

葱岭占佳气，毡裘拜未央。
句·其二
作者：滕元发
朝代：宋
体裁：句

寒日边声断，春风塞草长。传闻汉都护，归奉万年觞。
句·其五
作者：滕元发
朝代：宋

负鼎早为汤右相，有文今作鲁夫人。
句·其四
作者：滕元发
朝代：宋

野色更无山隔断，天光直与水相连。
寄越州范希文太守
作者：滕元发
朝代：宋

江山千里接仁风，都在东南秀气中。
为问玉皇香案吏，蓬莱何似水日宫。
寄越州范希文太守
作者：滕元发
朝代：宋
体裁：七言绝句

江山千里接仁风，都在东南秀气中。为问玉皇香案吏，蓬莱何似水晶宫。
浮云楼
作者：滕元发
朝代：宋
体裁：七言绝句

举头便是长安日，弄袖时飘梦泽风。茂苑久抛飞鸟外，楚台遥在碧云中。
结客
作者：滕元发
朝代：宋

结客结英豪，休同儿女曹。
黄金装箭镞，猛兽画旗旄。
北阁芒星落，中原王气高。
终令贺兰贼，不着赭黄袍。
结客
作者：滕元发
朝代：宋

结客结英豪，休同儿女曹。
黄金装箭镞，猛兽画旗旄。
北阁芒星落，中原王气高。
终令贺兰贼，不著赭黄袍。
蝶恋花 其二 再和
作者：滕元发
朝代：宋
体裁：词

昼永无人深院静。一枕春醒，犹未忺临镜。帘捲新蟾光射影。速忙掠起蓬松鬓。对景沉吟嗟没兴。薄倖不来，空把杯盘饤。休道妇人多水性。今宵独自言无定。
送俞汝尚致仁还乡
作者：滕元发
朝代：宋

清明冲节是身谋，御史郎官不肯留。
回首轩裳双脱屣，放怀天地一轻沤。
卞云苕月柴门静，菱雨苹风野艇秋。
仰羡冥鸿空自愧，区区图报示知休。
送俞汝尚致仕还乡
作者：滕元发
朝代：宋

清明冲节是身谋，御史郎官不肯留。回首轩裳双脱屣，放怀天地一轻沤。卞云苕月柴门静，菱雨蘋风野艇秋。仰羡冥鸿空自愧，区区图报未知休。
送俞汝尚致仕还乡
作者：滕元发
朝代：宋

清明冲节是身谋，御史郎把不肯留。
回首轩裳双脱屣，放怀天地一轻沤。
卞云苕月柴门静，菱雨苹风野艇秋。
仰羡冥鸿空自愧，区区图报未知休。
送程给事知越州
作者：滕元发
朝代：宋

又领州麾过故乡，谁怜肚胆异班行。
患销南海城先具，气压胡天国自强。
造膝华褒辉黼黻，跋朝佳句敌琳琅。
圣君求治如星火，休斗新诗恨丈光。
送程给事知越州
作者：滕元发
朝代：宋
体裁：七言律诗

又领州麾过故乡，谁怜肝胆异班行。患销南海城先具，气压胡天国自强。造膝华褒辉黼黻，跋朝佳句敌琳琅。圣君求治如星火，休斗新诗万丈光。
句·其一
作者：滕元發
朝代：宋

萬國休兵外，羣生奏凱中。
句·其三
作者：滕元發
朝代：宋

葱嶺占佳氣，氈裘拜未央。
句·其二
作者：滕元發
朝代：宋

寒日邊聲斷，春風塞草長。
傳聞漢都護，歸奉萬年觴。
句·其五
作者：滕元發
朝代：宋

負鼎早爲湯右相，有文今作魯夫人。
句·其六
作者：滕元發
朝代：宋
体裁：句

主人留客醉，酒美蟹螯肥。
句·其四
作者：滕元發
朝代：宋

野色更無山隔斷，天光直與水相連。
寄越州范希文太守
作者：滕元發
朝代：宋

江山千里接仁風，都在東南秀氣中。
爲問玉皇香案吏，蓬萊何似水晶宮。
浮雲樓
作者：滕元發
朝代：宋

舉頭便是長安日，弄袖時飄夢澤風。
茂苑久拋飛鳥外，楚臺遙在碧雲中。
結客
作者：滕元發
朝代：宋

結客結英豪，休同兒女曹。
黄金裝箭鏃，猛獸畫旗旄。
北閣芒星落，中原王氣高。
終令賀蘭賊，不著赭黄袍。
送俞汝尚致仕還鄉
作者：滕元發
朝代：宋

清明沖節是身謀，御史郎把不肯留。
回首軒裳雙脫屣，放懷天地一輕漚。
卞雲苕月柴門靜，菱雨蘋風野艇秋。
仰羨冥鴻空自愧，區區圖報未知休。
送程給事知越州
作者：滕元發
朝代：宋

又領州麾過故鄉，誰憐肝膽異班行。
患銷南海城先具，氣壓胡天國自強。
造膝華褒輝黼黻，跋朝佳句敵琳瑯。
聖君求治如星火，休鬥新詩萬丈光。
东城
作者：滕塛
朝代：宋

东城有高楼，峨峨冠城阙。我来属昏暮，见此初上月。遥天罗江山，极目如霁雪。江山秀如此，岂不生豪杰。临风一高歌，达曙何由歇。
东城
作者：滕塛
朝代：宋

东城有高楼，峩峩冠城阙。
我来属昏暮，见此初上月。
遥天罗江山，极目如霁雪。
江山秀如此，岂不生豪杰。
临风一高歌，达曙何由歇。
拜岳将军墓
作者：滕塛
朝代：宋
体裁：七言律诗

大坟老树列其中，小冢旁堆树亦同。不世孝忠惟父子，极天愤痛在英雄。上方有剑谁能请，中国输金使不通。相对含悲石翁仲，老衰无泪落秋风。
拜岳將軍墓
作者：滕塛
朝代：宋

大墳老樹列其中，小塚旁堆樹亦同。
不世孝忠惟父子，極天憤痛在英雄。
上方有劍誰能請，中國輸金使不通。
相對含悲石翁仲，老衰無淚落秋風。
東城
作者：滕塛
朝代：宋

東城有高樓，峩峩冠城闕。
我來屬昏暮，見此初上月。
遥天羅江山，極目如霽雪。
江山秀如此，豈不生豪傑。
臨風一高歌，達曙何由歇。
溪村
作者：滕塛
朝代：宋
体裁：五言律诗

独步溪村午，时时一二家。绿波浮锦鸭，翠草点黄花。钓石临溪古，连山绕径斜。幽人吟未极，西日散平沙。
溪村
作者：滕塛
朝代：宋

獨步溪村午，時時一二家。
綠波浮錦鴨，翠草點黄花。
釣石臨溪古，連山繞徑斜。
幽人吟未極，西日散平沙。
句·其一
作者：滕宗諒
朝代：宋

洞戶千年叫不開，白雲在主自徘徊。
句·其三
作者：滕宗諒
朝代：宋

肯伴白雲休。
句·其四
作者：滕宗諒
朝代：宋

笑語隔幽叢。
寄會稽范希文
作者：滕宗諒
朝代：宋

江山千里接仁封，都在東南秀氣中。
借問玉皇香案吏，蓬萊何似水晶宮。
月
作者：滕宗諒
朝代：宋

黄金雙闕水晶宮，灧灧銀潢貫碧空。
一曲霓裳羽衣舞，桂花如露濕天風。
白雲樓
作者：滕宗諒
朝代：宋

白雲樓危壓晴霓，樓下波光數毛髪。
雕甍刻桷出煙霞，萬瓦參差鵬翼截。
蘭汀蕙浦入平蕪，天遠孤帆望中滅。
屈平宋玉情不盡，千古依然在風月。
漂零坐想十年舊，歲月飛馳爭列缺。
青雲交友夢魂斷，白首漁樵誠契闊。
安居環堵袁安老，泣抱荆珍卞和刖。
折楊雖俚亦知名，猶欲樓中賡白雪。
石城寺
作者：滕宗諒
朝代：宋

山勢如城繞楚宮，幾人登賞我心同。
溪雲去作人間雨，澗水來生坐上風。
翠光亭
作者：滕宗諒
朝代：宋

千古江山好樹新，翠光亭上一傷春。
碧波無盡愁無盡，留與今人復後人。
臨江仙
作者：滕宗諒
朝代：宋

湖水連天天連水，秋來分外澄清。君山自是小蓬瀛。氣蒸雲夢澤，波撼岳陽城。帝子有靈能鼓瑟，悽然依舊傷情。微聞蘭芝動芳馨。曲終人不見，江上數峰青。
贈回道士
作者：滕宗諒
朝代：宋

華州回道士，來到岳陽城。
別我遊何處，秋空一劍橫。
贈妓兜娘
作者：滕宗諒
朝代：宋

十載芳洲採白蘋，移舟弄水賞青春。
當時自倚青春力，不信東風解誤人。
遊茅山
作者：滕宗諒
朝代：宋

句曲山中古洞天，金堂玉室地相連。
方當蘧子知非日，已過茅君得道年。
临江仙
作者：滕宗谅
朝代：宋
体裁：词

湖水连天天连水，秋来分外澄清。君山自是小蓬瀛。气蒸云梦泽，波撼岳阳城。帝子有灵能鼓瑟，凄然依旧伤情。微闻兰芷动芳馨。曲终人不见，江上数峰青。
临江仙·湖水连天天连水
作者：滕宗谅
朝代：宋
体裁：词

湖水连天天连水，秋来分外澄清。君山自是小蓬瀛。气蒸云梦泽，波撼岳阳城。帝子有灵能鼓瑟，凄然依旧伤情。微闻兰芝动芳馨。曲终人不见，江上数峰青。
句·其一
作者：滕宗谅
朝代：宋

洞户千年叫不开，白云在主自徘徊。
句·其一
作者：滕宗谅
朝代：宋

洞户千年叫不开，白云无主自徘徊。
句·其三
作者：滕宗谅
朝代：宋

肯伴白云休。
句·其二
作者：滕宗谅
朝代：宋

弄水春溪上。
句·其四
作者：滕宗谅
朝代：宋

笑语隔幽丛。
寄会稽范希文
作者：滕宗谅
朝代：宋
体裁：七言绝句

江山千里接仁封，都在东南秀气中。借问玉皇香案吏，蓬莱何似水晶宫。
月
作者：滕宗谅
朝代：宋
体裁：七言绝句

黄金双阙水晶宫，滟滟银潢贯碧空。一曲霓裳羽衣舞，桂花如露湿天风。
游茅山
作者：滕宗谅
朝代：宋
体裁：七言绝句

句曲山中古洞天，金堂玉室地相连。方当蘧子知非日，已过茅君得道年。
游茅山
作者：滕宗谅
朝代：宋

句曲山中古洞天，金堂玉室地相连。
方当遽子知非日，已过茅君得道年。
白云楼
作者：滕宗谅
朝代：宋

白云楼危压晴霓，楼下波光数毛发。
雕甍刻桷出烟霞，万瓦参差鹏翼截。
兰汀蕙浦入平芜，天远孤帆望中灭。
屈平宋玉情不尽，千古依然在月风。
漂零坐想十年旧，岁月飞驰争列缺。
青云交友梦魂断，白首渔樵诚契阔。
安居环堵袁安老，泣抱荆珍卞和刖。
折杨虽俚亦知名，犹欲楼中赓白雪。
白云楼
作者：滕宗谅
朝代：宋

白云楼危压晴霓，楼下波光数毛发。雕甍刻桷出烟霞，万瓦参差鹏翼截。兰汀蕙浦入平芜，天远孤帆望中灭。屈平宋玉情不尽，千古依然在风月。漂零坐想十年旧，岁月飞驰争列缺。青云交友梦魂断，白首渔樵诚契阔。安居环堵袁安老，泣抱荆珍卞和刖。折杨虽俚亦知名，犹欲楼中赓白雪。
白云楼
作者：滕宗谅
朝代：宋

白云楼危压晴霓，楼下波光数毛髪。
雕甍刻桷出烟霞，万瓦参差鹏翼截。
兰汀蕙浦入平芜，天远孤帆望中灭。
屈平宋玉情不尽，千古依然在风月。
漂零坐想十年旧，岁月飞驰争列缺。
青云交友梦魂断，白首渔樵诚契阔。
安居环堵袁安老，泣抱荆珍卞和刖。
折杨虽俚亦知名，犹欲楼中赓白雪。
石城寺
作者：滕宗谅
朝代：宋
体裁：七言绝句

山势如城绕楚宫，几人登赏我心同。溪云去作人间雨，涧水来生坐上风。
翠光亭
作者：滕宗谅
朝代：宋

千古江山好树新，翠光亭上一伤春。碧波无尽愁无尽，留与今人复后人。
翠光亭
作者：滕宗谅
朝代：宋

千古江山好树新，翠光亭上一伤春。
碧波无尽愁无尽，留与今人復后人。
赠回道士
作者：滕宗谅
朝代：宋
体裁：五言绝句

华州回道士，来到岳阳城。别我游何处，秋空一剑横。
赠妓兜娘
作者：滕宗谅
朝代：宋

十载芳洲采白苹，移舟弄水赏青春。
当时自倚青春力，不信东风解误人。
赠妓兜娘
作者：滕宗谅
朝代：宋

十载芳洲采白蘋，移舟弄水赏青春。当时自倚青春力，不信东风解误人。
赠滕宗谅
作者：滕宗谅
朝代：宋
体裁：五言绝句

华州回道人，来到岳阳城。别我游何处，秋空一剑横。
鹤联句
作者：滕宗谅
朝代：宋

上霄降灵气，钟此千年禽。
幽间靖节性，孤高伯夷心。
颉颃紫霄垠，飘飖沧浪浔。
岳湛有仙姿，多钧韶无俗音。
毛滋月华淡，顶粹霞光深。
目流泉客泪，翅垂羽人襟。
腾汉雪千丈，点溪霜半寻。
纖喙砺青铁，修胫雕碧琳。
岩栖干溪树，泽饮卑蹄岑。
鸾皇自埙篪，燕雀徒商参。
独翅耸琼枝，群舞倾瑶林。
病馀霞云段，梦回松吹吟。
静嫌鹦鹉言，高笑鸳鸯淫。
金精冷澄澈，玉格寒萧森。
洁白不我恃，腥膻非所任。
稻梁不得已，虮虱胡为侵。
天池忆鹏游，云罗伤凤沈。
风流超缟素，雅淡绝规箴。
相亲长道情，偶见销烦襟。
西汉惜冯唐，华皓欲投簪。
南朝仰卫玠，清羸疑不禁。
端如方直臣，处群良足钦。
介如廉退士，惊秋犹在阴。
几诮鹰隼鸷，羁韛俄见临。
还嗤凫鹥贪，弋缴终就擒。
乘轩乃一芥，空笼仍万金。
片云伴遥影，冥冥越烟岑。
长飚送逸响，亭亭出霜砧。
蓬瀛忽往来，桑田成古今。
愿下八佾庭，鼓舞薰风琴。
三月十二日晚雨因取淵明詩微雨洗高林清飈矯雲翮之句定韻賦十詩翌日雨未已姪坦師來相招時方賦六首暮雨暗還舍遂足十韻·其一
作者：滕岑
朝代：宋

中年知學道，所得不造微。
老來衰拙甚，動與世俗違。
詩書束高閣，蓬藋掩壞扉。
自應車馬絕，不待門牆揮。
三月十二日晚雨因取淵明詩微雨洗高林清飈矯雲翮之句定韻賦十詩翌日雨未已姪坦師來相招時方賦六首暮雨暗還舍遂足十韻·其七
作者：滕岑
朝代：宋

遠寺有緇徒，殷勤久見招。
是日籃輿出，輕雨颯晨飈。
稽首謁佛像，焚香坐僧寮。
豈惟飯滿鉢，兼有酒盈瓢。
三月十二日晚雨因取淵明詩微雨洗高林清飈矯雲翮之句定韻賦十詩翌日雨未已姪坦師來相招時方賦六首暮雨暗還舍遂足十韻·其三
作者：滕岑
朝代：宋

自得林下趣，窮處甘如薺。
白雲爲朋友，青山是昆弟。
幽池萍未生，閑來弄清泚。
照影不能悟，徒自塵纓洗。
三月十二日晚雨因取淵明詩微雨洗高林清飈矯雲翮之句定韻賦十詩翌日雨未已姪坦師來相招時方賦六首暮雨暗還舍遂足十韻·其九
作者：滕岑
朝代：宋

老人見桃花，悟者有靈雲。
我見亦有悟，花前飲玉醺。
可憐南北家，論說事紛紜。
爲問參老禪，何如參麵君。
三月十二日晚雨因取淵明詩微雨洗高林清飈矯雲翮之句定韻賦十詩翌日雨未已姪坦師來相招時方賦六首暮雨暗還舍遂足十韻·其二
作者：滕岑
朝代：宋

蠶婦正望晴，耕夫又須雨。
蠶既惡濕葉，牛惟便潤土。
我不事農桑，薄祿仰官府。
衣食有不足，何敢怨貧窶。
三月十二日晚雨因取淵明詩微雨洗高林清飈矯雲翮之句定韻賦十詩翌日雨未已姪坦師來相招時方賦六首暮雨暗還舍遂足十韻·其五
作者：滕岑
朝代：宋

去歲所種竹，今歲望成林。
竹萌猶未見，時節春已深。
逮茲一雨潤，犢角庶可尋。
切勿輕剪馘，長養令蕭森。
三月十二日晚雨因取淵明詩微雨洗高林清飈矯雲翮之句定韻賦十詩翌日雨未已姪坦師來相招時方賦六首暮雨暗還舍遂足十韻·其八
作者：滕岑
朝代：宋

靜觀一世人，忙多閑者少。
鬚髮已剝除，應接亦紛擾。
何術生羽翼，物外得輕矯。
難求九轉丹，且盡一尊醥。
三月十二日晚雨因取淵明詩微雨洗高林清飈矯雲翮之句定韻賦十詩翌日雨未已姪坦師來相招時方賦六首暮雨暗還舍遂足十韻·其六
作者：滕岑
朝代：宋

久雨愛晴色，久晴欣雨聲。
下人自分別，上天了無情。
人喜春色麗，又悲秋氣清。
是皆妄心耳，四序奚虧成。
三月十二日晚雨因取淵明詩微雨洗高林清飈矯雲翮之句定韻賦十詩翌日雨未已姪坦師來相招時方賦六首暮雨暗還舍遂足十韻·其四
作者：滕岑
朝代：宋

風吹飛絮亂，日照遊絲高。
晴景方可愛，暮雨忽瀟瀟。
老人蚤睡眠，夢覺鷄戒朝。
簷聲鳴階除，雲氣冒山椒。
三月十二日晚雨因取渊明诗微雨洗高林清飈矫云翮之句定韵赋十诗翌日雨未已侄坦师来相招时方赋六首暮雨暗还舍遂足十韵·其七
作者：滕岑
朝代：宋

远寺有缁徒，殷勤久见招。
是日篮舆出，轻雨飒晨飈。
稽首谒佛像，焚香坐僧寮。
岂惟饭满钵，兼有酒盈瓢。
三月十二日晚雨因取渊明诗微雨洗高林清飈矫云翮之句定韵赋十诗翌日雨未已侄坦师来相招时方赋六首暮雨暗还舍遂足十韵·其九
作者：滕岑
朝代：宋

老人见桃花，悟者有灵云。
我见亦有悟，花前饮玉醺。
可怜南北家，论说事纷纭。
为问参老禅，何如参麵君。
三月十二日晚雨因取渊明诗微雨洗高林清飈矫云翮之句定韵赋十诗翌日雨未已侄坦师来相招时方赋六首暮雨暗还舍遂足十韵·其八
作者：滕岑
朝代：宋

静观一世人，忙多闲者少。
鬚髮已剥除，应接亦纷扰。
何术生羽翼，物外得轻矫。
难求九转丹，且尽一尊醥。
三月十二日晚雨因取渊明诗微雨洗高林清飈矫云翮之句定韵赋十诗翌日雨未已侄坦师来相招时方赋六首暮雨暗还舍遂足十韵·其四
作者：滕岑
朝代：宋

风吹飞絮乱，日照游丝高。
晴景方可爱，暮雨忽潇潇。
老人蚤睡眠，梦觉鷄戒朝。
檐声鸣阶除，云气冒山椒。
三月十二日晚雨因取渊明诗微雨洗高林清飙矫云翮之句定韵赋十诗翌日雨未已侄坦师来相招时方赋六首暮雨暗还舍遂足十韵
作者：滕岑
朝代：宋

中年知学道，所得不造微。老来衰拙甚，动与世俗违。诗书束高阁，蓬藋掩坏扉。自应车马绝，不待门墙挥。蚕妇正望晴，耕夫又须雨。蚕既恶湿叶，牛惟便润土。我不事农桑，薄禄仰官府。衣食有不足，何敢怨贫窭。自得林下趣，穷处甘如荠。白云为朋友，青山是昆弟。幽池萍未生，闲来弄清泚。照影不能悟，徒自尘缨洗。风吹飞絮乱，日照游丝高。晴景方可爱，暮雨忽潇潇。老人蚤睡眠，梦觉鸡戒朝。檐声鸣阶除，云气冒山椒。去岁所种竹，今岁望成林。竹萌犹未见，时节春已深。逮兹一雨润，犊角庶可寻。切勿轻剪馘，长养令萧森。久雨爱晴色，久晴欣雨声。下人自分别，上天了无情。人喜春色丽，又悲秋气清。是皆妄心耳，四序奚亏成。远寺有缁徒，殷勤久见招。是日篮舆出，轻雨飒晨飙。稽首谒佛像，焚香坐僧寮。岂惟饭满钵，兼有酒盈瓢。静观一世人，忙多闲者少。须发已剥除，应接亦纷扰。何术生羽翼，物外得轻矫。难求九转丹，且尽一尊醥。老人见桃花，悟者有灵云。我见亦有悟，花前饮玉醺。可怜南北家，论说事纷纭。为问参老禅，何如参面君。
三月十二日晚雨因取渊明诗微雨洗高林清飙矫云翮之句定韵赋十诗翌日雨未已侄坦师来相招时方赋六首暮雨暗还舍遂足十韵·其一
作者：滕岑
朝代：宋
体裁：古风

中年知学道，所得不造微。老来衰拙甚，动与世俗违。诗书束高阁，蓬藋掩坏扉。自应车马绝，不待门墙挥。
三月十二日晚雨因取渊明诗微雨洗高林清飙矫云翮之句定韵赋十诗翌日雨未已侄坦师来相招时方赋六首暮雨暗还舍遂足十韵·其七
作者：滕岑
朝代：宋

远寺有缁徒，殷勤久见招。是日篮舆出，轻雨飒晨飙。稽首谒佛像，焚香坐僧寮。岂惟饭满钵，兼有酒盈瓢。
三月十二日晚雨因取渊明诗微雨洗高林清飙矫云翮之句定韵赋十诗翌日雨未已侄坦师来相招时方赋六首暮雨暗还舍遂足十韵·其三
作者：滕岑
朝代：宋
体裁：古风

自得林下趣，穷处甘如荠。白云为朋友，青山是昆弟。幽池萍未生，闲来弄清泚。照影不能悟，徒自尘缨洗。
三月十二日晚雨因取渊明诗微雨洗高林清飙矫云翮之句定韵赋十诗翌日雨未已侄坦师来相招时方赋六首暮雨暗还舍遂足十韵·其九
作者：滕岑
朝代：宋

老人见桃花，悟者有灵云。我见亦有悟，花前饮玉醺。可怜南北家，论说事纷纭。为问参老禅，何如参面君。
三月十二日晚雨因取渊明诗微雨洗高林清飙矫云翮之句定韵赋十诗翌日雨未已侄坦师来相招时方赋六首暮雨暗还舍遂足十韵·其二
作者：滕岑
朝代：宋
体裁：古风

蚕妇正望晴，耕夫又须雨。蚕既恶湿叶，牛惟便润土。我不事农桑，薄禄仰官府。衣食有不足，何敢怨贫窭。
三月十二日晚雨因取渊明诗微雨洗高林清飙矫云翮之句定韵赋十诗翌日雨未已侄坦师来相招时方赋六首暮雨暗还舍遂足十韵·其五
作者：滕岑
朝代：宋
体裁：古风

去岁所种竹，今岁望成林。竹萌犹未见，时节春已深。逮兹一雨润，犊角庶可寻。切勿轻剪馘，长养令萧森。
三月十二日晚雨因取渊明诗微雨洗高林清飙矫云翮之句定韵赋十诗翌日雨未已侄坦师来相招时方赋六首暮雨暗还舍遂足十韵·其八
作者：滕岑
朝代：宋

静观一世人，忙多闲者少。须发已剥除，应接亦纷扰。何术生羽翼，物外得轻矫。难求九转丹，且尽一尊醥。
三月十二日晚雨因取渊明诗微雨洗高林清飙矫云翮之句定韵赋十诗翌日雨未已侄坦师来相招时方赋六首暮雨暗还舍遂足十韵·其六
作者：滕岑
朝代：宋
体裁：古风

久雨爱晴色，久晴欣雨声。下人自分别，上天了无情。人喜春色丽，又悲秋气清。是皆妄心耳，四序奚亏成。
三月十二日晚雨因取渊明诗微雨洗高林清飙矫云翮之句定韵赋十诗翌日雨未已侄坦师来相招时方赋六首暮雨暗还舍遂足十韵·其四
作者：滕岑
朝代：宋

风吹飞絮乱，日照游丝高。晴景方可爱，暮雨忽潇潇。老人蚤睡眠，梦觉鸡戒朝。檐声鸣阶除，云气冒山椒。
上郑广文
作者：滕岑
朝代：宋

瓦注非真巧，昌歜非众嗜。我诗本不工，好之弗肯置。胡能致温饱，颇复作灾祟。无盐不自知，刻画要妍媚。先生六艺学，已得圣贤秘。三绝笑郑虔，诗律乃游戏。伊予亦何幸，兹获巾屦侍。岂惟怯大巫，正自惭小技。却嗟贾长江，哦诗尹不避。文公倘见容，愿教推敲字。
上郑广文
作者：滕岑
朝代：宋

瓦注非真巧，昌歜非众嗜。
我诗本不工，好之弗肯置。
胡能致温饱，颇復作灾祟。
无盐不自知，刻画要妍媚。
先生六艺学，已得圣贤秘。
三绝笑郑虔，诗律乃游戏。
伊予亦何幸，兹获巾屦侍。
岂惟怯大巫，正自惭小技。
却嗟贾长江，哦诗尹不避。
文公倘见容，愿教推敲字。
上鄭廣文
作者：滕岑
朝代：宋

瓦注非真巧，昌歜非衆嗜。
我詩本不工，好之弗肯置。
胡能致溫飽，頗復作災祟。
無鹽不自知，刻畫要妍媚。
先生六藝學，已得聖賢秘。
三絕笑鄭虔，詩律乃遊戲。
伊予亦何幸，茲獲巾屨侍。
豈惟怯大巫，正自慚小技。
却嗟賈長江，哦詩尹不避。
文公倘見容，願教推敲字。
中兴碑
作者：滕岑
朝代：宋

字画端重无倾攲，文辞简古有刺讥。高堂一见为却立，知是浯水中兴碑。当时长安望浯水，相去不知几千里。斯文自合上送官，如何镵向千岩底。二公用意深复深，知我罪我俱无心。不向一时求赏音，亿代宝之如璆琳。孽臣之事置莫说，尚喜蚕头未讹缺。纷纷理乱堕空虚，千古断崖悬日月。
中兴碑
作者：滕岑
朝代：宋

字画端重无倾欹，文辞简古有刺讥。
高堂一见为却立，知是浯水中兴碑。
当时长安望浯水，相去不知几千里。
斯文自合上送官，如何镵向千岩底。
二公用意深復深，知我罪我俱无心。
不向一时求赏音，亿代宝之如璆琳。
孽臣之事置莫说，尚喜蚕头未讹缺。
纷纷理乱堕空虚，千古断崖悬日月。
中興碑
作者：滕岑
朝代：宋

字畫端重無傾欹，文辭簡古有刺譏。
高堂一見爲却立，知是浯水中興碑。
當時長安望浯水，相去不知幾千里。
斯文自合上送官，如何鑱向千巖底。
二公用意深復深，知我罪我俱無心。
不向一時求賞音，億代寶之如璆琳。
孽臣之事置莫說，尚喜蠶頭未訛缺。
紛紛理亂墮空虛，千古斷崖懸日月。
乐天狂歌词
作者：滕岑
朝代：宋

忆昔少狂逸，无酒即典衣。痛饮至烂醉，危坐读楚词。今我已衰老，不复如前痴。尚要饮酒醪，聊用度岁时。为儒不登第，为郎又乏赀。无衣以准酒，狂歌徒尔为。
乐天狂歌词
作者：滕岑
朝代：宋

忆昔少狂逸，无酒即典衣。
痛饮至烂醉，危坐读楚词。
今我已衰老，不復如前痴。
尚要饮酒醪，聊用度岁时。
为儒不登第，为郎又乏赀。
无衣以准酒，狂歌徒尔为。
九日求米
作者：滕岑
朝代：宋

絕糧缺酒兩堪悲，寧可無盃不可饑。
謾有黄花供老眼，正無紅粒續晨炊。
太官羔酒何須羨，朝士茱萸亦謾思。
聊與重陽添故事，不妨乞米賦新詩。
九日求米
作者：滕岑
朝代：宋
体裁：七言律诗

绝粮缺酒两堪悲，宁可无杯不可饥。谩有黄花供老眼，正无红粒续晨炊。太官羔酒何须羡，朝士茱萸亦谩思。聊与重阳添故事，不妨乞米赋新诗。
南新慈照寺
作者：滕岑
朝代：宋
体裁：古风

平生不踏南新路，早岁尝诵东坡诗。青牛聋僧今不见，慈照乃有那律师。君不见世间万事皆儿嬉，不如聋盲百不知。双明阁上夕阳时，一笑二子闲争棋。
南新慈照寺
作者：滕岑
朝代：宋

平生不踏南新路，早歲嘗誦東坡詩。
青牛聾僧今不見，慈照乃有那律師。
君不見世間萬事皆兒嬉，不如聾盲百不知。
雙明閣上夕陽時，一笑二子閑爭棋。
句
作者：滕岑
朝代：宋

苔痕遗鸟爪，菊本寄蛩音。客橹行何晚，邻机织未休。老屋险不仆，寒袍半欲緀。
句·其一
作者：滕岑
朝代：宋

苔痕遗鸟爪，菊本寄蛩音。
句·其一
作者：滕岑
朝代：宋

苔痕遺鳥爪，菊本寄蛩音。
句·其三
作者：滕岑
朝代：宋

老屋险不仆，寒袍半欲紪。
句·其三
作者：滕岑
朝代：宋

老屋险不仆，寒袍半欲緀。
句·其三
作者：滕岑
朝代：宋

老屋險不仆，寒袍半欲紪。
句·其二
作者：滕岑
朝代：宋

客橹行何晚，邻机织未休。
句·其二
作者：滕岑
朝代：宋

客櫓行何晚，鄰機織未休。
和方薄山居
作者：滕岑
朝代：宋

江村宜晚景，老眼見來稀。
遠岫屏六出，殘霞錦一機。
月華池上好，暑氣竹間微。
不羨御風列，旬餘五日歸。
和方薄山居
作者：滕岑
朝代：宋

江村宜晚景，老眼见来稀。
远岫屏六出，残霞锦一机。
月华池上好，暑气竹间微。
不羡御风列，旬余五日归。
和方薄山居
作者：滕岑
朝代：宋

江村宜晚景，老眼见来稀。远岫屏六出，残霞锦一机。月华池上好，暑气竹间微。不羡御风列，旬馀五日归。
和陶淵明飲酒詩·其一
作者：滕岑
朝代：宋

風浪渺平陸，吾行將安之。
酒中有樂國，猶是太古時。
孰云道里長，一觴自臻茲。
不知有先死，况復憂與疑。
何辭日一往，蟹螯正堪持。
和陶淵明飲酒詩·其一〇
作者：滕岑
朝代：宋

壯士志四方，小夫守一隅。
所稟既殊科，所趣亦異塗。
毋論賢與愚，等爲造物驅。
豈如飲家流，一醉不願餘。
兩忘適與莫，畢世醉鄉居。
和陶淵明飲酒詩·其一一
作者：滕岑
朝代：宋

煌煌佳菊花，開遍溪傍道。
後時難獨立，得伴秋光老。
孤芳迫霜露，采采及未槁。
浮我白玉醪，色香相媚好。
悠然盡數酌，人棄我所寶。
一榻醉曲肱，何必遊人表。
和陶淵明飲酒詩·其一七
作者：滕岑
朝代：宋

少小慕至道，壯大無所得。
歲月忽如流，行年向不惑。
爾來涉憂患，視聽半昏塞。
誰能更苦辛，舉戰蠻觸國。
但願常醉眠，萬事付一默。
和陶淵明飲酒詩·其一三
作者：滕岑
朝代：宋

嗣宗初亦仕，偶愛東平境。
復求步兵尉，在職未嘗醒。
當世疾如仇，妙音誰復領。
吾詳竹林人，此士誠脫頴。
至今群蝨喻，言與丹青炳。
和陶淵明飲酒詩·其一九
作者：滕岑
朝代：宋

昔人揣才力，寧隠不願仕。
仕者要及物，隠者止爲己。
祿豐責已重，外勞中愧恥。
何如未仕時，優游安井里。
吾觀隠者傳，沉湎亦見紀。
而於公卿輩，小累譏不止。
布衣有真樂，勢位何足恃。
和陶淵明飲酒詩·其一二
作者：滕岑
朝代：宋

止酒盟諸神，覆杯未幾時。
有客苦相勸，持杯前致辭。
人生足煩惱，至樂實在茲。
欲飲恐渝盟，不飲客見疑。
我性本嗜飲，强止良自欺。
爲客盡一醉，惟神其聽之。
和陶淵明飲酒詩·其一五
作者：滕岑
朝代：宋

愛酒揚子雲，家世一區宅。
校書登天祿，落拓聊寓迹。
彼視漢公卿，何啻相什百。
著書效周易，人笑玄尚白。
儻非桓譚輩，詆誚誰與惜。
和陶淵明飲酒詩·其一八
作者：滕岑
朝代：宋

有客衣百衲，狂言如病風。
一飲至數斗，醉卧官道中。
我嘗延之飲，問對略可通。
告我珠異雀，無輕發其弓。
和陶淵明飲酒詩·其一六
作者：滕岑
朝代：宋

佛氏苦戒酒，詳見所譯經。
謂人諸罪業，多以酒故成。
酒豈能造罪，心爲物變更。
心空罪亦空，徑造金仙庭。
今我舉茲酒，聊救饑腸鳴。
雖云違佛戒，初匪墮俗情。
和陶淵明飲酒詩·其一四
作者：滕岑
朝代：宋

佳辰菊始華，白衣適爾至。
開樽且復坐，徑向叢邊醉。
陶死向千載，風流孰其次。
達人豈在酒，寓意乃爲貴。
吾知元亮賢，嗜酒不嗜味。
和陶淵明飲酒詩·其七
作者：滕岑
朝代：宋

堂堂東坡公，文章萬人英。
嘗和飲酒詩，曲盡今古情。
平生不解飲，而獨喜客傾。
仇池一仙去，九韶瘖不鳴。
不知幾百年，斯人還復生。
和陶淵明飲酒詩·其三
作者：滕岑
朝代：宋

人性政自靜，動者乃妄情。
紛紛相傾奪，富貴與功名。
形存神已亡，嗟汝難久生。
豈知曠士懷，古井波不驚。
醪酒輔吾體，不待金丹成。
和陶淵明飲酒詩·其九
作者：滕岑
朝代：宋

我遊桐君山，霽色天地開。
秋水凈遠矚，秋山入奇懷。
茲遊有夙約，所願喜不乖。
巖巖彼高閣，上有浮雲棲。
其下插奫淪，百尺不見泥。
同來二三友，斗酒相戲諧。
笑語飛鳥上，醉眼風煙迷。
醒時日已墮，明月照我回。
和陶淵明飲酒詩·其二
作者：滕岑
朝代：宋

拏舟漾明月，把酒對青山。
月影涵山扉，妙處端難言。
回觴勸鷗鷺，吾與爾忘年。
適意祇自知，詎可他人傳。
和陶淵明飲酒詩·其二〇
作者：滕岑
朝代：宋

是非俱幻影，妄別僞與真。
世界如空華，謾分澆與淳。
古人今何在，千載一夢新。
唐虞且空虛，豈復有隋秦。
况我此之身，天地一微塵。
區區欲徇世，用力嗟徒勤。
邇來稍自悟，遂與杯酌親。
世味如嚼蠟，說酒猶生津。
朝醉忘盥頮，暮醉忘冠巾。
世人自我異，我豈異世人。
和陶淵明飲酒詩·其五
作者：滕岑
朝代：宋

秋風入我室，百蟲自相喧。
中夜卧不周，起視河漢偏。
念我平生友，託體歸青山。
遊魂往何方，千載不復還。
人生共如此，但醉勿復言。
和陶淵明飲酒詩·其八
作者：滕岑
朝代：宋

嵇康故人達，醉中凜英姿。
因送孤飛鴻，手撫枯桐枝。
聊將絃上意，寓此胸中奇。
才高身不容，諒非人力爲。
麟傷終可歎，龍化真難羈。
和陶淵明飲酒詩·其六
作者：滕岑
朝代：宋

古人不可見，滔滔天下是。
淵明捨之歸，惜此三徑毀。
樽中幸有酒，飲事付自爾。
我觀飲酒詩，信矣質而綺。
和陶淵明飲酒詩·其四
作者：滕岑
朝代：宋

今我思故里，身不能奮飛。
登高眺山川，孰知予心悲。
却思大化中，萬類本無依。
何者爲我廬，是處皆可歸。
幽憂不自釋，齒髮日變衰。
不如傾茲酒，杯行無固違。
和陶渊明饮酒诗
作者：滕岑
朝代：宋

风浪渺平陆，吾行将安之。酒中有乐国，犹是太古时。孰云道里长，一觞自臻兹。不知有先死，况复忧与疑。何辞日一往，蟹螯正堪持。拿舟漾明月，把酒对青山。月影涵山扉，妙处端难言。回觞劝鸥鹭，吾与尔忘年。适意祇自知，讵可他人传。人性政自静，动者乃妄情。纷纷相倾夺，富贵与功名。形存神已亡，嗟汝难久生。岂知旷士怀，古井波不惊。醪酒辅吾体，不待金丹成。今我思故里，身不能奋飞。登高眺山川，孰知予心悲。却思大化中，万类本无依。何者为我庐，是处皆可归。幽忧不自释，齿发日变衰。不如倾兹酒，杯行无固违。秋风入我室，百虫自相喧。中夜卧不周，起视河汉偏。念我平生友，托体归青山。游魂往何方，千载不复还。人生共如此，但醉勿复言。古人不可见，滔滔天下是。渊明舍之归，惜此三径毁。樽中幸有酒，饮事付自尔。我观饮酒诗，信矣质而绮。堂堂东坡公，文章万人英。尝和饮酒诗，曲尽今古情。平生不解饮，而独喜客倾。仇池一仙去，九韶瘖不鸣。不知几百年，斯人还复生。嵇康故人达，醉中凛英姿。因送孤飞鸿，手抚枯桐枝。聊将弦上意，寓此胸中奇。才高身不容，谅非人力为。麟伤终可叹，龙化真难羁。我游桐君山，霁色天地开。秋水净远瞩，秋山入奇怀。兹游有夙约，所愿喜不乖。岩岩彼高阁，上有浮云栖。其下插奫沦，百尺不见泥。同来二三友，斗酒相戏谐。笑语飞鸟上，醉眼风烟迷。醒时日已堕，明月照我回。壮士志四方，小夫守一隅。所禀既殊科，所趣亦异涂。毋论贤与愚，等为造物驱。岂如饮家流，一醉不愿馀。两忘适与莫，毕世醉乡居。煌煌佳菊花，开遍溪傍道。后时难独立，得伴秋光老。孤芳迫霜露，采采及未槁。浮我白玉醪，色香相媚好。悠然尽数酌，人弃我所宝。一榻醉曲肱，何必游人表。止酒盟诸神，覆杯未几时。有客苦相劝，持杯前致辞。人生足烦恼，至乐实在兹。欲饮恐渝盟，不饮客见疑。我性本嗜饮，强止良自欺。为客尽一醉，惟神其听之。嗣宗初亦仕，偶爱东平境。复求步兵尉，在职未尝醒。当世疾如仇，妙音谁复领。吾详竹林人，此士诚脱颖。至今群虱喻，言与丹青炳。佳辰菊始华，白衣适尔至。开樽且复坐，径向丛边醉。陶死向千载，风流孰其次。达人岂在酒，寓意乃为贵。吾知元亮贤，嗜酒不嗜味。爱酒扬子云，家世一区宅。校书登天禄，落拓聊寓迹。彼视汉公卿，何啻相什百。著书效周易，人笑玄尚白。傥非桓谭辈，诋诮谁与惜。佛氏苦戒酒，详见所译经。谓人诸罪业，多以酒故成。酒岂能造罪，心为物变更。心空罪亦空，径造金仙庭。今我举兹酒，聊救饥肠鸣。虽云违佛戒，初匪堕俗情。少小慕至道，壮大无所得。岁月忽如流，行年向不惑。尔来涉忧患，视听半昏塞。谁能更苦辛，举战蛮触国。但愿常醉眠，万事付一默。有客衣百衲，狂言如病风。一饮至数斗，醉卧官道中。我尝延之饮，问对略可通。告我珠异雀，无轻发其弓。昔人揣才力，宁隐不愿仕。仕者要及物，隐者止为己。禄丰责已重，外劳中愧耻。何如未仕时，优游安井里。吾观隐者传，沉湎亦见纪。而于公卿辈，小累讥不止。布衣有真乐，势位何足恃。是非俱幻影，妄别伪与真。世界如空华，谩分浇与淳。古人今何在，千载一梦新。唐虞且空虚，岂复有隋秦。况我此之身，天地一微尘。区区欲徇世，用力嗟徒勤。迩来稍自悟，遂与杯酌亲。世味如嚼蜡，说酒犹生津。朝醉忘盥颒，暮醉忘冠巾。世人自我异，我岂异世人。
和陶渊明饮酒诗·其一
作者：滕岑
朝代：宋

风浪渺平陆，吾行将安之。酒中有乐国，犹是太古时。孰云道里长，一觞自臻兹。不知有先死，况复忧与疑。何辞日一往，蟹螯正堪持。
和陶渊明饮酒诗·其一
作者：滕岑
朝代：宋

风浪渺平陆，吾行将安之。
酒中有乐国，犹是太古时。
孰云道里长，一觞自臻兹。
不知有先死，况復忧与疑。
何辞日一往，蟹螯正堪持。
和陶渊明饮酒诗·其一〇
作者：滕岑
朝代：宋

壮士志四方，小夫守一隅。
所禀既殊科，所趣亦异涂。
毋论贤与愚，等为造物驱。
岂如饮家流，一醉不愿余。
两忘适与莫，毕世醉乡居。
和陶渊明饮酒诗·其一三
作者：滕岑
朝代：宋

嗣宗初亦仕，偶爱东平境。
復求步兵尉，在职未尝醒。
当世疾如仇，妙音谁復领。
吾详竹林人，此士诚脱颕。
至今群蝨喻，言与丹青炳。
和陶渊明饮酒诗·其一九
作者：滕岑
朝代：宋

昔人揣才力，宁隠不愿仕。
仕者要及物，隠者止为己。
禄丰责已重，外劳中愧耻。
何如未仕时，优游安井里。
吾观隠者传，沉湎亦见纪。
而于公卿辈，小累讥不止。
布衣有真乐，势位何足恃。
和陶渊明饮酒诗·其一五
作者：滕岑
朝代：宋

爱酒扬子云，家世一区宅。
校书登天禄，落拓聊寓迹。
彼视汉公卿，何啻相什百。
着书效周易，人笑玄尚白。
傥非桓谭辈，诋诮谁与惜。
和陶渊明饮酒诗·其一四
作者：滕岑
朝代：宋

佳辰菊始华，白衣适尔至。
开樽且復坐，径向丛边醉。
陶死向千载，风流孰其次。
达人岂在酒，寓意乃为贵。
吾知元亮贤，嗜酒不嗜味。
和陶渊明饮酒诗·其七
作者：滕岑
朝代：宋

堂堂东坡公，文章万人英。尝和饮酒诗，曲尽今古情。平生不解饮，而独喜客倾。仇池一仙去，九韶瘖不鸣。不知几百年，斯人还复生。
和陶渊明饮酒诗·其七
作者：滕岑
朝代：宋

堂堂东坡公，文章万人英。
尝和饮酒诗，曲尽今古情。
平生不解饮，而独喜客倾。
仇池一仙去，九韶瘖不鸣。
不知几百年，斯人还復生。
和陶渊明饮酒诗·其三
作者：滕岑
朝代：宋
体裁：古风

人性政自静，动者乃妄情。纷纷相倾夺，富贵与功名。形存神已亡，嗟汝难久生。岂知旷士怀，古井波不惊。醪酒辅吾体，不待金丹成。
和陶渊明饮酒诗·其九
作者：滕岑
朝代：宋

我游桐君山，霁色天地开。秋水净远瞩，秋山入奇怀。兹游有夙约，所愿喜不乖。岩岩彼高阁，上有浮云栖。其下插奫沦，百尺不见泥。同来二三友，斗酒相戏谐。笑语飞鸟上，醉眼风烟迷。醒时日已堕，明月照我回。
和陶渊明饮酒诗·其九
作者：滕岑
朝代：宋

我游桐君山，霁色天地开。
秋水凈远瞩，秋山入奇怀。
兹游有夙约，所愿喜不乖。
岩岩彼高阁，上有浮云栖。
其下插奫沦，百尺不见泥。
同来二三友，斗酒相戏谐。
笑语飞鸟上，醉眼风烟迷。
醒时日已堕，明月照我回。
和陶渊明饮酒诗·其二
作者：滕岑
朝代：宋

拏舟漾明月，把酒对青山。
月影涵山扉，妙处端难言。
回觞劝鸥鹭，吾与尔忘年。
适意祇自知，讵可他人传。
和陶渊明饮酒诗·其二
作者：滕岑
朝代：宋

拿舟漾明月，把酒对青山。月影涵山扉，妙处端难言。回觞劝鸥鹭，吾与尔忘年。适意祇自知，讵可他人传。
和陶渊明饮酒诗·其二〇
作者：滕岑
朝代：宋

是非俱幻影，妄别僞与真。
世界如空华，谩分浇与淳。
古人今何在，千载一梦新。
唐虞且空虚，岂復有隋秦。
况我此之身，天地一微尘。
区区欲徇世，用力嗟徒勤。
迩来稍自悟，遂与杯酌亲。
世味如嚼蜡，说酒犹生津。
朝醉忘盥颒，暮醉忘冠巾。
世人自我异，我岂异世人。
和陶渊明饮酒诗·其二十
作者：滕岑
朝代：宋

是非俱幻影，妄别伪与真。世界如空华，谩分浇与淳。古人今何在，千载一梦新。唐虞且空虚，岂复有隋秦。况我此之身，天地一微尘。区区欲徇世，用力嗟徒勤。迩来稍自悟，遂与杯酌亲。世味如嚼蜡，说酒犹生津。朝醉忘盥颒，暮醉忘冠巾。世人自我异，我岂异世人。
和陶渊明饮酒诗·其五
作者：滕岑
朝代：宋

秋风入我室，百虫自相喧。中夜卧不周，起视河汉偏。念我平生友，托体归青山。游魂往何方，千载不复还。人生共如此，但醉勿复言。
和陶渊明饮酒诗·其五
作者：滕岑
朝代：宋

秋风入我室，百虫自相喧。
中夜卧不周，起视河汉偏。
念我平生友，託体归青山。
游魂往何方，千载不復还。
人生共如此，但醉勿復言。
和陶渊明饮酒诗·其八
作者：滕岑
朝代：宋

嵇康故人达，醉中凛英姿。因送孤飞鸿，手抚枯桐枝。聊将弦上意，寓此胸中奇。才高身不容，谅非人力为。麟伤终可叹，龙化真难羁。
和陶渊明饮酒诗·其八
作者：滕岑
朝代：宋

嵇康故人达，醉中凛英姿。
因送孤飞鸿，手抚枯桐枝。
聊将絃上意，寓此胸中奇。
才高身不容，谅非人力为。
麟伤终可叹，龙化真难羁。
和陶渊明饮酒诗·其六
作者：滕岑
朝代：宋
体裁：古风

古人不可见，滔滔天下是。渊明舍之归，惜此三径毁。樽中幸有酒，饮事付自尔。我观饮酒诗，信矣质而绮。
和陶渊明饮酒诗·其十
作者：滕岑
朝代：宋

壮士志四方，小夫守一隅。所禀既殊科，所趣亦异涂。毋论贤与愚，等为造物驱。岂如饮家流，一醉不愿馀。两忘适与莫，毕世醉乡居。
和陶渊明饮酒诗·其十一
作者：滕岑
朝代：宋
体裁：古风

煌煌佳菊花，开遍溪傍道。后时难独立，得伴秋光老。孤芳迫霜露，采采及未槁。浮我白玉醪，色香相媚好。悠然尽数酌，人弃我所宝。一榻醉曲肱，何必游人表。
和陶渊明饮酒诗·其十七
作者：滕岑
朝代：宋
体裁：古风

少小慕至道，壮大无所得。岁月忽如流，行年向不惑。尔来涉忧患，视听半昏塞。谁能更苦辛，举战蛮触国。但愿常醉眠，万事付一默。
和陶渊明饮酒诗·其十三
作者：滕岑
朝代：宋

嗣宗初亦仕，偶爱东平境。复求步兵尉，在职未尝醒。当世疾如仇，妙音谁复领。吾详竹林人，此士诚脱颖。至今群虱喻，言与丹青炳。
和陶渊明饮酒诗·其十九
作者：滕岑
朝代：宋

昔人揣才力，宁隐不愿仕。仕者要及物，隐者止为己。禄丰责已重，外劳中愧耻。何如未仕时，优游安井里。吾观隐者传，沉湎亦见纪。而于公卿辈，小累讥不止。布衣有真乐，势位何足恃。
和陶渊明饮酒诗·其十二
作者：滕岑
朝代：宋
体裁：古风

止酒盟诸神，覆杯未几时。有客苦相劝，持杯前致辞。人生足烦恼，至乐实在兹。欲饮恐渝盟，不饮客见疑。我性本嗜饮，强止良自欺。为客尽一醉，惟神其听之。
和陶渊明饮酒诗·其十五
作者：滕岑
朝代：宋

爱酒扬子云，家世一区宅。校书登天禄，落拓聊寓迹。彼视汉公卿，何啻相什百。著书效周易，人笑玄尚白。傥非桓谭辈，诋诮谁与惜。
和陶渊明饮酒诗·其十八
作者：滕岑
朝代：宋
体裁：古风

有客衣百衲，狂言如病风。一饮至数斗，醉卧官道中。我尝延之饮，问对略可通。告我珠异雀，无轻发其弓。
和陶渊明饮酒诗·其十六
作者：滕岑
朝代：宋
体裁：古风

佛氏苦戒酒，详见所译经。谓人诸罪业，多以酒故成。酒岂能造罪，心为物变更。心空罪亦空，径造金仙庭。今我举兹酒，聊救饥肠鸣。虽云违佛戒，初匪堕俗情。
和陶渊明饮酒诗·其十四
作者：滕岑
朝代：宋

佳辰菊始华，白衣适尔至。开樽且复坐，径向丛边醉。陶死向千载，风流孰其次。达人岂在酒，寓意乃为贵。吾知元亮贤，嗜酒不嗜味。
和陶渊明饮酒诗·其四
作者：滕岑
朝代：宋

今我思故里，身不能奋飞。登高眺山川，孰知予心悲。却思大化中，万类本无依。何者为我庐，是处皆可归。幽忧不自释，齿发日变衰。不如倾兹酒，杯行无固违。
和陶渊明饮酒诗·其四
作者：滕岑
朝代：宋

今我思故里，身不能奋飞。
登高眺山川，孰知予心悲。
却思大化中，万类本无依。
何者为我庐，是处皆可归。
幽忧不自释，齿髮日变衰。
不如倾兹酒，杯行无固违。
官捕虎行
作者：滕岑
朝代：宋

世无壮士力扼虎，群虎食人人莫御。
上官付之无奈何，悬赏谩令招猎户。
猎户徒能逐麕麂，初非法中虎匠比。
心胆既怯赏又轻，谁肯向前判一死。
官遣弓兵相助佐，猎户见之气先挫。
心忧得赏为所分，眼见有虎容渠过。
弓兵散在村落中，村民鷄犬为一空。
四足之虎未可捕，两足之人与虎同。
真虎为患时一出，人虎为患朝连久。
东乡闻虎在西隣，人虎又向西乡集。
野外晡时即掩关，椎苏不復更登山。
人虎难避愈真虎，纵为虎食不闻官。
官捕虎行
作者：滕岑
朝代：宋

世无壮士力扼虎，群虎食人人莫禦。上官付之无奈何，悬赏谩令招猎户。猎户徒能逐麇麂，初非法中虎匠比。心胆既怯赏又轻，谁肯向前判一死。官遣弓兵相助佐，猎户见之气先挫。心忧得赏为所分，眼见有虎容渠过。弓兵散在村落中，村民鸡犬为一空。四足之虎未可捕，两足之人与虎同。真虎为患时一出，人虎为患朝连久。东乡闻虎在西邻，人虎又向西乡集。野外晡时即掩关，椎苏不复更登山。人虎难避愈真虎，纵为虎食不闻官。
官捕虎行
作者：滕岑
朝代：宋

世無壯士力扼虎，群虎食人人莫禦。
上官付之無奈何，懸賞謾令招獵戶。
獵戶徒能逐麕麂，初非法中虎匠比。
心膽既怯賞又輕，誰肯向前判一死。
官遣弓兵相助佐，獵戶見之氣先挫。
心憂得賞爲所分，眼見有虎容渠過。
弓兵散在村落中，村民鷄犬爲一空。
四足之虎未可捕，兩足之人與虎同。
真虎爲患時一出，人虎爲患朝連久。
東鄉聞虎在西隣，人虎又向西鄉集。
野外晡時即掩關，椎蘇不復更登山。
人虎難避愈真虎，縱爲虎食不聞官。
寄友人王晉老
作者：滕岑
朝代：宋

送君行日雪揚飛，曾幾何時畫箑揮。
自別空驚鬚髮變，得書聊證夢魂非。
紫樞白簡家聲在，黄卷青燈生事微。
悟得隨緣安樂法，不應羈旅更沾衣。
寄友人王晋老
作者：滕岑
朝代：宋

送君行日雪扬飞，曾几何时画箑挥。自别空惊须发变，得书聊證梦魂非。紫枢白简家声在，黄卷青灯生事微。悟得随缘安乐法，不应羁旅更沾衣。
寄友人王晋老
作者：滕岑
朝代：宋

送君行日雪扬飞，曾几何时画箑挥。
自别空惊鬚髮变，得书聊证梦魂非。
紫枢白简家声在，黄卷青灯生事微。
悟得随缘安乐法，不应羁旅更沾衣。
寒雞
作者：滕岑
朝代：宋

寒雞强知曉，初鳴夢驚破。
我事不在早，援衾且復卧。
待旦枕戈寢，將朝盛服坐。
吾生無怨仇，吾責非輔佐。
况當苦寒月，北風正掀簸。
且復待午暄，徐起畢經課。
寒鸡
作者：滕岑
朝代：宋

寒鸡强知晓，初鸣梦惊破。我事不在早，援衾且复卧。待旦枕戈寝，将朝盛服坐。吾生无怨仇，吾责非辅佐。况当苦寒月，北风正掀簸。且复待午暄，徐起毕经课。
寒鸡
作者：滕岑
朝代：宋

寒鸡强知晓，初鸣梦惊破。
我事不在早，援衾且復卧。
待旦枕戈寝，将朝盛服坐。
吾生无怨仇，吾责非辅佐。
况当苦寒月，北风正掀簸。
且復待午暄，徐起毕经课。
山𥖎
作者：滕岑
朝代：宋
体裁：七言绝句

水仙委蛇江梅老，架上酴醾雪未翻。千斛妙香留不用，一时分付与山矾。
山𥖎
作者：滕岑
朝代：宋

水仙委蛇江梅老，架上酴醾雪未翻。
千斛妙香留不用，一時分付與山礬。
惜梅
作者：滕岑
朝代：宋

沙晴日暖雪消时，春到南枝未觉迟。东崦人家三百树，与君扶杖试寻之。沈瘦难禁诗作魔，年年诗句为花多。亦知习气要除尽，奈此高风胜韵何。牧孺樵童不管春，乱攀曾不比荆榛。那知立马江南客，一萼真香泪一巾。
惜梅·其一
作者：滕岑
朝代：宋
体裁：七言绝句

沙晴日暖雪消时，春到南枝未觉迟。东崦人家三百树，与君扶杖试寻之。
惜梅·其一
作者：滕岑
朝代：宋

沙晴日暖雪消時，春到南枝未覺遲。
東崦人家三百樹，與君扶杖試尋之。
惜梅·其三
作者：滕岑
朝代：宋
体裁：七言绝句

牧孺樵童不管春，乱攀曾不比荆榛。那知立马江南客，一萼真香泪一巾。
惜梅·其三
作者：滕岑
朝代：宋

牧孺樵童不管春，亂攀曾不比荆榛。
那知立馬江南客，一萼真香淚一巾。
惜梅·其二
作者：滕岑
朝代：宋
体裁：七言绝句

沈瘦难禁诗作魔，年年诗句为花多。亦知习气要除尽，奈此高风胜韵何。
惜梅·其二
作者：滕岑
朝代：宋

沈瘦難禁詩作魔，年年詩句爲花多。
亦知習氣要除盡，奈此高風勝韻何。
折花
作者：滕岑
朝代：宋

清晨折新花，插向玉瓶水。休云离本根，且复新案几。置酒就之饮，芳片落杯里。犹胜向中园，容易污泥滓。
折花
作者：滕岑
朝代：宋

清晨折新花，插向玉瓶水。
休云离本根，且復新案几。
置酒就之饮，芳片落杯裏。
犹胜向中园，容易污泥滓。
折花
作者：滕岑
朝代：宋

清晨折新花，插向玉瓶水。
休云離本根，且復新案几。
置酒就之飲，芳片落杯裏。
猶勝向中園，容易污泥滓。
拄杖
作者：滕岑
朝代：宋
体裁：七言律诗

久矣相随若弟昆，周全险阻可须论。断桥测水露半影，野路擉泥留乱痕。痴坐自怜今日懒，颠持敢忘昔年恩。得君分付吾何恨，休向林间打睡门。
拄杖
作者：滕岑
朝代：宋

久矣相隨若弟昆，周全險阻可須論。
斷橋測水露半影，野路擉泥留亂痕。
癡坐自憐今日嬾，顛持敢忘昔年恩。
得君分付吾何恨，休向林間打睡門。
拟名都篇
作者：滕岑
朝代：宋

名都一何绮，宇内第一州。富贵习奢靡，？御乃其尤。沈沈彼大屋，缭垣峻而脩。主人正恩幸，执事近冕旒。金多不可计，势张渠得俦。藻幄群艳女，雕舆盛华驺。器用尚方亚，服食中禁侔。园池亦何似，三岛与十洲。称者不胜谈，观者徒眩眸。迅雷忽下击，飞电仍穷搜。方恃金玉坚，遽为烟雾收。天道不可欺，崇替定难筹。陈迹变陵谷，谁复为悲忧。
拟名都篇
作者：滕岑
朝代：宋
体裁：古风

名都一何绮，宇内第一州。富贵习奢靡，�御乃其尤。沈沈彼大屋，缭垣峻而脩。主人正恩幸，执事近冕旒。金多不可计，势张渠得俦。藻幄群艳女，雕舆盛华驺。器用尚方亚，服食中禁侔。园池亦何似，三岛与十洲。称者不胜谈，观者徒眩眸。迅雷忽下击，飞电仍穷搜。方恃金玉坚，遽为烟雾收。天道不可欺，崇替定难筹。陈迹变陵谷，谁复为悲忧。
拟名都篇
作者：滕岑
朝代：宋

名都一何绮，宇内第一州。
富贵习奢靡，𣊓御乃其尤。
沈沈彼大屋，缭垣峻而修。
主人正恩幸，执事近冕旒。
金多不可计，势张渠得俦。
藻幄群艷女，雕舆盛华驺。
器用尚方亚，服食中禁侔。
园池亦何似，三岛与十洲。
称者不胜谈，观者徒眩眸。
迅雷忽下击，飞电仍穷搜。
方恃金玉坚，遽为烟雾收。
天道不可欺，崇替定难筹。
陈迹变陵谷，谁復为悲忧。
拟白马篇
作者：滕岑
朝代：宋
体裁：乐府曲辞

白马紫游缰，意气何飘扬。五陵富贵子，人谓天上郎。春华动新鞭，□盖生辉光。行经几台观，下马毬鞠场。吹弹陈妙伎，歌舞集名倡。欢醉未云足，挥散千金彊。朝游曛莫返，讫春以为常。天禄扬子云，矻矻事文章。草玄既自苦，投阁仍自伤。平生甚爱酒，何曾酣杯觞。较彼万不如，虚名何足臧。
擬名都篇
作者：滕岑
朝代：宋

名都一何綺，宇內第一州。
富貴習奢靡，𣊓御乃其尤。
沈沈彼大屋，繚垣峻而脩。
主人正恩幸，執事近冕旒。
金多不可計，勢張渠得儔。
藻幄群艷女，雕輿盛華騶。
器用尚方亞，服食中禁侔。
園池亦何似，三島與十洲。
稱者不勝談，觀者徒眩眸。
迅雷忽下擊，飛電仍窮搜。
方恃金玉堅，遽爲烟霧收。
天道不可欺，崇替定難籌。
陳迹變陵谷，誰復爲悲憂。
擬白馬篇
作者：滕岑
朝代：宋

白馬紫遊韁，意氣何飄揚。
五陵富貴子，人謂天上郎。
春華動新鞭，□蓋生輝光。
行經幾臺觀，下馬毬鞠場。
吹彈陳妙伎，歌舞集名倡。
歡醉未云足，揮散千金彊。
朝遊曛莫返，訖春以爲常。
天祿揚子雲，矻矻事文章。
草玄既自苦，投閣仍自傷。
平生甚愛酒，何曾酣杯觴。
較彼萬不如，虛名何足臧。
杏花
作者：滕岑
朝代：宋

君家两杏闹春色，浓淡胭脂染不齐。试唤赵昌来貌取，若边好著白鹇栖。
杏花
作者：滕岑
朝代：宋

君家两杏闹春色，浓淡臙脂染不齐。
试唤赵昌来貌取，若边好着白鷴栖。
杏花
作者：滕岑
朝代：宋

君家兩杏閙春色，濃淡臙脂染不齊。
試喚趙昌來貌取，若邊好著白鷴棲。
梅花
作者：滕岑
朝代：宋

欲寻好句乞梅花，从实平章不要誇。且道色香谁可比，口才拟议即成差。论白人惟议冰雪，言香佛亦取旃檀。旃檀冰雪固大好，只恐将渠比并难。色香其实无与比，摹写百端良可嗟。我今与下语一则，此是梅花非别花。
梅花·其一
作者：滕岑
朝代：宋

欲寻好句乞梅花，从实平章不要夸。
且道色香谁可比，口纔拟议即成差。
梅花·其一
作者：滕岑
朝代：宋

欲寻好句乞梅花，从实平章不要誇。且道色香谁可比，口才拟议即成差。
梅花·其一
作者：滕岑
朝代：宋

欲尋好句乞梅花，從實平章不要誇。
且道色香誰可比，口纔擬議即成差。
梅花·其三
作者：滕岑
朝代：宋
体裁：七言绝句

色香其实无与比，摹写百端良可嗟。我今与下语一则，此是梅花非别花。
梅花·其三
作者：滕岑
朝代：宋

色香其實無與比，摹寫百端良可嗟。
我今與下語一則，此是梅花非別花。
梅花·其二
作者：滕岑
朝代：宋

論白人惟議冰雪，言香佛亦取旃檀。
旃檀冰雪固大好，只恐將渠比並難。
梅花·其二
作者：滕岑
朝代：宋
体裁：七言绝句

论白人惟议冰雪，言香佛亦取旃檀。旃檀冰雪固大好，只恐将渠比并难。
楼上偶成
作者：滕岑
朝代：宋

高阁前依柳，幽窗下见池。废书凡累日，倚槛独多时。谷暖花开遍，山长鸟去迟。千穷坐一拙，元自不关诗。陇麦已抽穟，山田未立苗。雨声愁昨夕，晴色喜今朝。柳絮青天雪，松风陆地潮。山居足幽事，吾隐不须招。
楼上偶成·其一
作者：滕岑
朝代：宋
体裁：五言律诗

高阁前依柳，幽窗下见池。废书凡累日，倚槛独多时。谷暖花开遍，山长鸟去迟。千穷坐一拙，元自不关诗。
楼上偶成·其二
作者：滕岑
朝代：宋

陇麦已抽穟，山田未立苗。雨声愁昨夕，晴色喜今朝。柳絮青天雪，松风陆地潮。山居足幽事，吾隐不须招。
楼上偶成·其二
作者：滕岑
朝代：宋

陇麦已抽穟，山田未立苗。
雨声愁昨夕，晴色喜今朝。
柳絮青天雪，松风陆地潮。
山居足幽事，吾隠不须招。
樂天狂歌詞
作者：滕岑
朝代：宋

憶昔少狂逸，無酒即典衣。
痛飲至爛醉，危坐讀楚詞。
今我已衰老，不復如前癡。
尚要飲酒醪，聊用度歲時。
爲儒不登第，爲郎又乏貲。
無衣以準酒，狂歌徒爾爲。
樓上偶成·其一
作者：滕岑
朝代：宋

高閣前依柳，幽窗下見池。
廢書凡累日，倚檻獨多時。
谷暖花開遍，山長鳥去遲。
千窮坐一拙，元自不關詩。
樓上偶成·其二
作者：滕岑
朝代：宋

隴麥已抽穟，山田未立苗。
雨聲愁昨夕，晴色喜今朝。
柳絮青天雪，松風陸地潮。
山居足幽事，吾隠不須招。
次韵乐天山居
作者：滕岑
朝代：宋
体裁：七言律诗

不能蚤岁作农夫，强学为儒途路迂。老有微官沾薄禄，钝无捷径上荣衢。遥峰窣堵似屏展，近岸拒霜如锦铺。莫笑吾庐大幽寂，眼前此景一村无。
次韵乐天村居
作者：滕岑
朝代：宋
体裁：五言律诗

池水浮黄叶，窗扉列翠岚。蚁历新梦破，鸥已旧盟寒。足病喜安坐，目昏愁远看。无人来问道，不用倒幡竿。
次韵乐天村居卧病
作者：滕岑
朝代：宋

岩桂花已空，时节秋尚暮。丛菊夹径幽，犹未金钿露。好客唤不来，衰疾推不去。山园何寂寥，秋声起竹树。西郊远尘境，更在山崦住。自应亲友绝，休问何以故。平林卷宿雾，白日行黄道。窗横四围山，门掩三径草。老人苦夜永，褰衣起常早。既无姬妾侍，宁有衾裯抱。身心两清净，衰病反为好。问我年几何，年已踰绰老。
次韵乐天村居卧病·其一
作者：滕岑
朝代：宋
体裁：古风

岩桂花已空，时节秋尚暮。丛菊夹径幽，犹未金钿露。好客唤不来，衰疾推不去。山园何寂寥，秋声起竹树。西郊远尘境，更在山崦住。自应亲友绝，休问何以故。
次韵乐天村居卧病·其三
作者：滕岑
朝代：宋

瓦盏茅柴浊，砖炉榾柮红。味如饮醽醁，暖胜燎蒿蓬。万种皆幻事，一真惟太空。旧毡敷故絮，小閤卧衰翁。
次韵乐天村居卧病·其三
作者：滕岑
朝代：宋

瓦盏茅柴浊，砖鑪榾柮红。
味如饮醽醁，暖胜燎蒿蓬。
万种皆幻事，一真惟太空。
旧毡敷故絮，小閤卧衰翁。
次韵乐天村居卧病·其二
作者：滕岑
朝代：宋

平林卷宿雾，白日行黄道。
窗横四围山，门掩三径草。
老人苦夜永，褰衣起常早。
既无姬妾侍，宁有衾禂抱。
身心两清浄，衰病反为好。
问我年几何，年已踰绰老。
次韵乐天村居卧病·其二
作者：滕岑
朝代：宋

平林卷宿雾，白日行黄道。窗横四围山，门掩三径草。老人苦夜永，褰衣起常早。既无姬妾侍，宁有衾裯抱。身心两清净，衰病反为好。问我年几何，年已踰绰老。
次韵乐天目昏
作者：滕岑
朝代：宋

百年今已八十五，此去光阴能几多。足病半生为我祟，目昏今日奈渠何。也知乱膜无方法，正为耽书被折磨。瞽者欲行须用杖，不如安稳坐盘陀。
次韵乐天目昏
作者：滕岑
朝代：宋

百年今已八十五，此去光阴能几多。
足病半生为我祟，目昏今日奈渠何。
也知乱膜无方法，正为躭书被折磨。
瞽者欲行须用杖，不如安稳坐盘陀。
次韵欧公残杏
作者：滕岑
朝代：宋

春风虽高却不寒，扶杖起散腰脚顽。
昨朝阴晦忽开霁，造物变化胡可原。
休嫌出游日色薄，大胜坐听檐声潺。
百岁光阴人易老，一年时节春易阑。
但知良辰合大醉，岂羡显官乘高轩。
桃花飘零李花在，垂柳袅娜芳草繁。
谁能有药扶我足，使我郊野穷跻攀。
山公接䍦自倒着，吾髮已秃久不冠。
次韵欧公残杏
作者：滕岑
朝代：宋

春风虽高却不寒，扶杖起散腰脚顽。昨朝阴晦忽开霁，造物变化胡可原。休嫌出游日色薄，大胜坐听檐声潺。百岁光阴人易老，一年时节春易阑。但知良辰合大醉，岂羡显官乘高轩。桃花飘零李花在，垂柳袅娜芳草繁。谁能有药扶我足，使我郊野穷跻攀。山公接䍦自倒著，吾发已秃久不冠。
次韻樂天山居
作者：滕岑
朝代：宋

不能蚤歲作農夫，强學爲儒途路迂。
老有微官沾薄祿，鈍無捷徑上榮衢。
遥峰窣堵似屏展，近岸拒霜如錦鋪。
莫笑吾廬大幽寂，眼前此景一村無。
次韻樂天村居
作者：滕岑
朝代：宋

池水浮黄葉，窗扉列翠嵐。
蟻歷新夢破，鷗已舊盟寒。
足病喜安坐，目昏愁遠看。
無人來問道，不用倒幡竿。
次韻樂天村居卧病·其一
作者：滕岑
朝代：宋

巖桂花已空，時節秋尚暮。
叢菊夾徑幽，猶未金鈿露。
好客喚不來，衰疾推不去。
山園何寂寥，秋聲起竹樹。
西郊遠塵境，更在山崦住。
自應親友絕，休問何以故。
次韻樂天村居卧病·其三
作者：滕岑
朝代：宋

瓦盞茅柴濁，磚鑪榾柮紅。
味如飲醽醁，暖勝燎蒿蓬。
萬種皆幻事，一真惟太空。
舊氈敷故絮，小閤卧衰翁。
次韻樂天村居卧病·其二
作者：滕岑
朝代：宋

平林卷宿霧，白日行黄道。
窗橫四圍山，門掩三徑草。
老人苦夜永，褰衣起常早。
既無姬妾侍，寧有衾禂抱。
身心兩清浄，衰病反爲好。
問我年幾何，年已踰綽老。
次韻樂天目昏
作者：滕岑
朝代：宋

百年今已八十五，此去光陰能幾多。
足病半生爲我祟，目昏今日奈渠何。
也知亂膜無方法，正爲躭書被折磨。
瞽者欲行須用杖，不如安穩坐盤陀。
次韻歐公殘杏
作者：滕岑
朝代：宋

春風雖高却不寒，扶杖起散腰脚頑。
昨朝陰晦忽開霽，造物變化胡可原。
休嫌出遊日色薄，大勝坐聽簷聲潺。
百歲光陰人易老，一年時節春易闌。
但知良辰合大醉，豈羨顯官乘高軒。
桃花飄零李花在，垂柳嫋娜芳草繁。
誰能有藥扶我足，使我郊野窮躋攀。
山公接䍦自倒著，吾髮已禿久不冠。
江上望西兴
作者：滕岑
朝代：宋

跨浦桥边万里风，客帆去尽暮江空。
西兴只在斜阳裏，白壁青林淡染红。
江上望西兴
作者：滕岑
朝代：宋

跨浦桥边万里风，客帆去尽暮江空。西兴只在斜阳里，白壁青林淡染红。
江上望西興
作者：滕岑
朝代：宋

跨浦橋邊萬里風，客帆去盡暮江空。
西興只在斜陽裏，白壁青林淡染紅。
游西湖五首
作者：滕岑
朝代：宋

白浪吹船投跨浦，黄尘扑帽走沙河。若无西湖一慰眼，奈此客中劳悴何。雪寒映湖湖水明，西子淡妆仍浅颦。不会吴儿底心性，冒寒湖上去寻春。林君庐不存已久，苏公堤比旧尤佳。绝怜夹堤柳渐暗，谁见傍庐梅正花。乍来乍去堤边鹭，似有似无烟里山。何人为展古画轴，尘暗缣绡浓淡间。丰乐楼头沸管弦，拍床唤酒记当年。而今寂寞空栏楯，楼下涟漪自宛然。
游西湖五首·其一
作者：滕岑
朝代：宋
体裁：七言绝句

白浪吹船投跨浦，黄尘扑帽走沙河。若无西湖一慰眼，奈此客中劳悴何。
游西湖五首·其三
作者：滕岑
朝代：宋
体裁：七言绝句

林君庐不存已久，苏公堤比旧尤佳。绝怜夹堤柳渐暗，谁见傍庐梅正花。
游西湖五首·其二
作者：滕岑
朝代：宋

雪寒映湖湖水明，西子淡妆仍浅颦。不会吴儿底心性，冒寒湖上去寻春。
游西湖五首·其二
作者：滕岑
朝代：宋

雪寒映湖湖水明，西子淡粧仍浅颦。
不会吴儿底心性，冒寒湖上去寻春。
游西湖五首·其五
作者：滕岑
朝代：宋

丰乐楼头沸管弦，拍床唤酒记当年。而今寂寞空栏楯，楼下涟漪自宛然。
游西湖五首·其五
作者：滕岑
朝代：宋

丰乐楼头沸管絃，拍床唤酒记当年。
而今寂寞空栏楯，楼下涟漪自宛然。
游西湖五首·其四
作者：滕岑
朝代：宋

乍来乍去堤边鹭，似有似无烟裏山。
何人为展古画轴，尘暗缣绡浓淡间。
游西湖五首·其四
作者：滕岑
朝代：宋

乍来乍去堤边鹭，似有似无烟里山。何人为展古画轴，尘暗缣绡浓淡间。
玩松竹
作者：滕岑
朝代：宋

萧萧园中竹，不复数萱草。苍苍池上松，岂更问蘋藻。二物吾所爱，难为俗人道。竹如吾之节，松似吾之老。烟雨风月中，形声俱媚好。马目在屋南，龙峰在屋北。南为山所障，北半露山色。赖有竹与松，足供予燕息。竹乃前岁栽，种自别墅得。松长已百年，不知谁所植。
玩松竹·其一
作者：滕岑
朝代：宋

萧萧园中竹，不复数萱草。苍苍池上松，岂更问蘋藻。二物吾所爱，难为俗人道。竹如吾之节，松似吾之老。烟雨风月中，形声俱媚好。
玩松竹·其一
作者：滕岑
朝代：宋

萧萧园中竹，不復数萱草。
苍苍池上松，岂更问苹藻。
二物吾所爱，难为俗人道。
竹如吾之节，松似吾之老。
烟雨风月中，形声俱媚好。
玩松竹·其一
作者：滕岑
朝代：宋

蕭蕭園中竹，不復數萱草。
蒼蒼池上松，豈更問蘋藻。
二物吾所愛，難爲俗人道。
竹如吾之節，松似吾之老。
煙雨風月中，形聲俱媚好。
玩松竹·其二
作者：滕岑
朝代：宋

馬目在屋南，龍峰在屋北。
南爲山所障，北半露山色。
頼有竹與松，足供予燕息。
竹乃前歲栽，種自別墅得。
松長已百年，不知誰所植。
玩松竹·其二
作者：滕岑
朝代：宋

马目在屋南，龙峰在屋北。南为山所障，北半露山色。赖有竹与松，足供予燕息。竹乃前岁栽，种自别墅得。松长已百年，不知谁所植。
玩松竹·其二
作者：滕岑
朝代：宋

马目在屋南，龙峰在屋北。
南为山所障，北半露山色。
頼有竹与松，足供予燕息。
竹乃前岁栽，种自别墅得。
松长已百年，不知谁所植。
甲申大水二首
作者：滕岑
朝代：宋

吾州背山面江流，一雨便有泛溢忧。况复梅霖倒江海，白昼汹若龙移湫。眼看上流没高树，下流屋庐渺无处。君不见甲子之岁至甲申，如此灾变已三度。歙水震荡方流东，婺水南来塞其冲。二水争雄屹不去，孤城汇为河伯宫。经旬水落流民复，身存不用嗟无屋。君不见去年金虏破淮壖，城郭千里无人烟。
甲申大水二首·其一
作者：滕岑
朝代：宋

吾州背山面江流，一雨便有泛溢忧。况复梅霖倒江海，白昼汹若龙移湫。眼看上流没高树，下流屋庐渺无处。君不见甲子之岁至甲申，如此灾变已三度。
甲申大水二首·其一
作者：滕岑
朝代：宋

吾州背山面江流，一雨便有泛溢忧。
况復梅霖倒江海，白昼汹若龙移湫。
眼看上流没高树，下流屋庐渺无处。
君不见甲子之岁至甲申，如此灾变已三度。
甲申大水二首·其一
作者：滕岑
朝代：宋

吾州背山面江流，一雨便有泛溢憂。
况復梅霖倒江海，白晝洶若龍移湫。
眼看上流沒高樹，下流屋廬渺無處。
君不見甲子之歲至甲申，如此災變已三度。
甲申大水二首·其二
作者：滕岑
朝代：宋

歙水震荡方流东，婺水南来塞其冲。二水争雄屹不去，孤城汇为河伯宫。经旬水落流民复，身存不用嗟无屋。君不见去年金虏破淮壖，城郭千里无人烟。
甲申大水二首·其二
作者：滕岑
朝代：宋

歙水震荡方流东，婺水南来塞其衝。
二水争雄屹不去，孤城汇为河伯宫。
经旬水落流民復，身存不用嗟无屋。
君不见去年金虏破淮壖，城郭千里无人烟。
甲申大水二首·其二
作者：滕岑
朝代：宋

歙水震蕩方流東，婺水南來塞其衝。
二水爭雄屹不去，孤城匯爲河伯宮。
經旬水落流民復，身存不用嗟無屋。
君不見去年金虜破淮壖，城郭千里無人煙。
白紵歌·其一
作者：滕岑
朝代：宋

白紵舞女楊花輕，玉笙學得悲鳳鳴。
爛然繁星上華檠，凉苑夜宴風氣清。
美人酒半粧臉明，寶釵綰髻歌欲傾。
良宵人人願君醉，豈問徧誰得君意，君其歡娛至萬歲。
白紵歌·其二
作者：滕岑
朝代：宋

白紵舞衫記初著，月明侍宴臨飛閣。
舞餘香暖苒浮襟，進前持酒力不任。
君王凝笑盃未覆，不惜低徊重舞曲。
當時一身備百好，月不長圓秋易老。
白紵凄凉棄篋中，不悲見棄悲秋風。
白纻歌
作者：滕岑
朝代：宋

白纻舞女杨花轻，玉笙学得悲凤鸣。烂然繁星上华檠，凉苑夜宴风气清。美人酒半妆脸明，宝钗绾髻歌欲倾。良宵人人愿君醉，岂问遍谁得君意，君其欢娱至万岁。白纻舞衫记初著，月明侍宴临飞阁。舞馀香暖苒浮襟，进前持酒力不任。君王凝笑杯未覆，不惜低徊重舞曲。当时一身备百好，月不长圆秋易老。白纻凄凉弃箧中，不悲见弃悲秋风。
白纻歌·其一
作者：滕岑
朝代：宋

白纻舞女杨花轻，玉笙学得悲凤鸣。烂然繁星上华檠，凉苑夜宴风气清。美人酒半妆脸明，宝钗绾髻歌欲倾。良宵人人愿君醉，岂问遍谁得君意，君其欢娱至万岁。
白纻歌·其一
作者：滕岑
朝代：宋

白纻舞女杨花轻，玉笙学得悲凤鸣。
烂然繁星上华檠，凉苑夜宴风气清。
美人酒半粧脸明，宝钗绾髻歌欲倾。
良宵人人愿君醉，岂问徧谁得君意，君其欢娱至万岁。
白纻歌·其二
作者：滕岑
朝代：宋

白纻舞衫记初着，月明侍宴临飞阁。
舞余香暖苒浮襟，进前持酒力不任。
君王凝笑杯未覆，不惜低徊重舞曲。
当时一身备百好，月不长圆秋易老。
白纻凄凉弃箧中，不悲见弃悲秋风。
白纻歌·其二
作者：滕岑
朝代：宋

白纻舞衫记初著，月明侍宴临飞阁。舞馀香暖苒浮襟，进前持酒力不任。君王凝笑杯未覆，不惜低徊重舞曲。当时一身备百好，月不长圆秋易老。白纻凄凉弃箧中，不悲见弃悲秋风。
短歌行
作者：滕岑
朝代：宋

鑄黄金，服白玉，方法難成日月促。
十年著書五車讀，功名未就鬢髮禿。
海水可盡山可平，人心何日息營營。
安期羨門果何在，賈誼劉向終奚成。
前人不悟已如此，後人還復躡其軌。
玉東西，金叵羅，君不肯醉當奈何。
短歌行
作者：滕岑
朝代：宋

铸黄金，服白玉，方法难成日月促。
十年着书五车读，功名未就鬓髮秃。
海水可尽山可平，人心何日息营营。
安期羡门果何在，贾谊刘向终奚成。
前人不悟已如此，后人还復蹑其轨。
玉东西，金叵罗，君不肯醉当奈何。
短歌行
作者：滕岑
朝代：宋

铸黄金，服白玉，方法难成日月促。十年著书五车读，功名未就鬓发秃。海水可尽山可平，人心何日息营营。安期羡门果何在，贾谊刘向终奚成。前人不悟已如此，后人还复蹑其轨。玉东西，金叵罗，君不肯醉当奈何。
秋晚
作者：滕岑
朝代：宋

槭槭霜風勁，駸駸物象彫。
屢遷憐蟋蟀，一敗笑芭蕉。
林葉疎逾響，山雲薄易消。
雖無遠行役，對此亦何聊。
秋晚
作者：滕岑
朝代：宋

槭槭霜风劲，骎骎物象彫。屡迁怜蟋蟀，一败笑芭蕉。林叶疏逾响，山云薄易消。虽无远行役，对此亦何聊。
秋晚
作者：滕岑
朝代：宋

槭槭霜风劲，骎骎物象雕。
屡迁怜蟋蟀，一败笑芭蕉。
林叶疎逾响，山云薄易消。
虽无远行役，对此亦何聊。
秋江四絕·其一
作者：滕岑
朝代：宋

十日江頭一向風，差差寒浪白吹空。
漁舠輊小不如葉，信意低昂風浪中。
秋江四絕·其三
作者：滕岑
朝代：宋

一川晚色澹煙浮，不覺潮生水倒流。
人語津亭燈火閙，客帆椎鼓過沙洲。
秋江四絕·其二
作者：滕岑
朝代：宋

風色蕭蕭日色晴，晚潮未到水波平。
繫槎艇子關蓬睡，不管溪南喚渡聲。
秋江四絕·其四
作者：滕岑
朝代：宋

玉輪推上暮雲端，金蹙波心一片瀾。
隠隠漁舟橫絕去，何人江岸倚樓看。
秋江四绝
作者：滕岑
朝代：宋

十日江头一向风，差差寒浪白吹空。渔舠轾小不如叶，信意低昂风浪中。风色萧萧日色晴，晚潮未到水波平。系槎艇子关蓬睡，不管溪南唤渡声。一川晚色澹烟浮，不觉潮生水倒流。人语津亭灯火闹，客帆椎鼓过沙洲。玉轮推上暮云端，金蹙波心一片澜。隐隐渔舟横绝去，何人江岸倚楼看。
秋江四绝·其一
作者：滕岑
朝代：宋
体裁：七言绝句

十日江头一向风，差差寒浪白吹空。渔舠轾小不如叶，信意低昂风浪中。
秋江四绝·其三
作者：滕岑
朝代：宋
体裁：七言绝句

一川晚色澹烟浮，不觉潮生水倒流。人语津亭灯火闹，客帆椎鼓过沙洲。
秋江四绝·其二
作者：滕岑
朝代：宋

风色萧萧日色晴，晚潮未到水波平。系槎艇子关蓬睡，不管溪南唤渡声。
秋江四绝·其二
作者：滕岑
朝代：宋

风色萧萧日色晴，晚潮未到水波平。
繫槎艇子关蓬睡，不管溪南唤渡声。
秋江四绝·其四
作者：滕岑
朝代：宋

玉轮推上暮云端，金蹙波心一片澜。隐隐渔舟横绝去，何人江岸倚楼看。
秋江四绝·其四
作者：滕岑
朝代：宋

玉轮推上暮云端，金蹙波心一片澜。
隠隠渔舟横绝去，何人江岸倚楼看。
綠柿寄開欲遊釣臺以詩謝
作者：滕岑
朝代：宋

西城好在朱夫子，屈指經年隔笑談。
忽枉尺書相勞苦，更蒙綠柿遠分甘。
似聞欲訪嚴陵瀨，何惜暫辭彌勒龕。
已約桐君候舟楫，當令風月往迎參。
绿柿寄开欲游钓台以诗谢
作者：滕岑
朝代：宋
体裁：七言律诗

西城好在朱夫子，屈指经年隔笑谈。忽枉尺书相劳苦，更蒙绿柿远分甘。似闻欲访严陵濑，何惜暂辞弥勒龛。已约桐君候舟楫，当令风月往迎参。
蒋中丞庭下芙蓉
作者：滕岑
朝代：宋

西风吹下一庭秋，秋自无聊花更愁。醉脸晚来红拂掠，未妨萧瑟却风流。莫把秋芳与春比，物生各各以时行。只今独步西风里，那得春花与抗衡。菊与为朋竹与邻，闭门谁见晓妆新。不须多羡苏堤好，车马往来尘污人。
蒋中丞庭下芙蓉·其三
作者：滕岑
朝代：宋

菊与为朋竹与邻，闭门谁见晓妆新。不须多羡苏堤好，车马往来尘污人。
蒋中丞庭下芙蓉·其三
作者：滕岑
朝代：宋

菊与为朋竹与隣，闭门谁见晓粧新。
不须多羡苏堤好，车马往来尘污人。
蒋中丞庭下芙蓉·其二
作者：滕岑
朝代：宋

莫把秋芳与春比，物生各各以时行。
只今独步西风裏，那得春花与抗衡。
蒋中丞庭下芙蓉·其二
作者：滕岑
朝代：宋

莫把秋芳与春比，物生各各以时行。只今独步西风里，那得春花与抗衡。
蒋中丞庭下芙蓉三首
作者：滕岑
朝代：宋
体裁：七言绝句

西风吹下一庭秋，秋自无聊花更愁。醉脸晚来红拂掠，未妨萧瑟却风流。
蔣中丞庭下芙蓉·其一
作者：滕岑
朝代：宋

西風吹下一庭秋，秋自無聊花更愁。
醉臉晚來紅拂掠，未妨蕭瑟却風流。
蔣中丞庭下芙蓉·其三
作者：滕岑
朝代：宋

菊與爲朋竹與隣，閉門誰見曉粧新。
不須多羨蘇堤好，車馬往來塵污人。
蔣中丞庭下芙蓉·其二
作者：滕岑
朝代：宋

莫把秋芳與春比，物生各各以時行。
只今獨步西風裏，那得春花與抗衡。
行路难
作者：滕岑
朝代：宋

行路难，东南地倾水瀰漫。三江五湖沧海宽，鱼龙出没肆神奸。万斛不劳一蹴翻，江水有潮溪有滩。钱塘潮头平越山，乘潮寄命呼吸间。上滩篙挽寸步悭，下滩小跌沦奔湍。我行河道差若安，亡奈众堰为阻艰。两牛力尽费跻攀，咫尺犹如限重关。行路难，西南之险更莫言。一山至有百八盘，猿猱欲上愁复还。汝如惮行要登船，恐汝胆落濆淖旋。此去投北经中原，昆崙万里倾浊澜。一吞数舟岁常然，舟楫么么吁难全。陆行崤函车不前，况复羊肠万屈蟠。其馀禹历诸山川，深入无底高㨖天。行路难，有如此，不如闭门且隐几。门前有地平如砥，无忧那忧勃堆起。
行路难
作者：滕岑
朝代：宋

行路难，东南地倾水瀰漫。
三江五湖沧海宽，鱼龙出没肆神姦。
万斛不劳一蹴翻，江水有潮溪有滩。
钱塘潮头平越山，乘潮寄命呼吸间。
上滩篙挽寸步悭，下滩小跌沦奔湍。
我行河道差若安，亡奈众堰为阻艰。
两牛力尽费跻攀，咫尺犹如限重关。
行路难，西南之险更莫言。
一山至有百八盘，猿猱欲上愁復还。
汝如惮行要登船，恐汝胆落濆淖旋。
此去投北经中原，昆崙万里倾浊澜。
一吞数舟岁常然，舟楫么么吁难全。
陆行崤函车不前，况復羊肠万屈蟠。
其余禹历诸山川，深入无底高㨖天。
行路难，有如此，不如闭门且隠几。
门前有地平如砥，无忧那忧勃堆起。
行路難
作者：滕岑
朝代：宋

行路難，東南地傾水瀰漫。
三江五湖滄海寬，魚龍出沒肆神姦。
萬斛不勞一蹴翻，江水有潮溪有灘。
錢塘潮頭平越山，乘潮寄命呼吸間。
上灘篙挽寸步慳，下灘小跌淪奔湍。
我行河道差若安，亡奈衆堰爲阻艱。
兩牛力盡費躋攀，咫尺猶如限重關。
行路難，西南之險更莫言。
一山至有百八盤，猿猱欲上愁復還。
汝如憚行要登船，恐汝膽落濆淖旋。
此去投北經中原，崑崙萬里傾濁瀾。
一吞數舟歲常然，舟楫么麽吁難全。
陸行崤函車不前，况復羊腸萬屈蟠。
其餘禹歷諸山川，深入無底高㨖天。
行路難，有如此，不如閉門且隠几。
門前有地平如砥，無憂那憂勃堆起。
記前身
作者：滕岑
朝代：宋

廣智紹興初，有僧清首坐。
頗亦有禪學，非但嚴經課。
吾祖知其人，尊之如達磨。
延歸羞香飯，間亦閑相過。
祖時年已老，無孫繼耕播。
耿耿常在念，不敢與人言。
此僧偶聞之，使之禱佛前。
且云韶國師，道場在玉泉。
凡人求男女，如觀音應緣。
祖遂相約往，此僧遽欣然。
是夕僧坐逝，有偈人共傳。
祖即焚香拜，前諾師豈負。
靈魄决不昧，請與師同去。
祖如師在日，拱手侍行步。
既至即影響，幡脚轉不住。
已而得吉卜，有孫生歲暮。
人云所生孫，即是師前身。
往來無處驗，虛實何足論。
識者聞之笑，愚者以爲真。
可憐滕氏子，一生命窮薄。
晚逃儒事佛，兩皆無所覺。
若果是此僧，無乃行路錯。
聊復成此詩，一任人貶駮。
记前身
作者：滕岑
朝代：宋

广智绍兴初，有僧清首坐。颇亦有禅学，非但严经课。吾祖知其人，尊之如达磨。延归羞香饭，间亦闲相过。祖时年已老，无孙继耕播。耿耿常在念，不敢与人言。此僧偶闻之，使之祷佛前。且云韶国师，道场在玉泉。凡人求男女，如观音应缘。祖遂相约往，此僧遽欣然。是夕僧坐逝，有偈人共传。祖即焚香拜，前诺师岂负。灵魄决不昧，请与师同去。祖如师在日，拱手侍行步。既至即影响，幡脚转不住。已而得吉卜，有孙生岁暮。人云所生孙，即是师前身。往来无处验，虚实何足论。识者闻之笑，愚者以为真。可怜滕氏子，一生命穷薄。晚逃儒事佛，两皆无所觉。若果是此僧，无乃行路错。聊复成此诗，一任人贬駮。
记前身
作者：滕岑
朝代：宋

广智绍兴初，有僧清首坐。
颇亦有禅学，非但严经课。
吾祖知其人，尊之如达磨。
延归羞香饭，间亦闲相过。
祖时年已老，无孙继耕播。
耿耿常在念，不敢与人言。
此僧偶闻之，使之祷佛前。
且云韶国师，道场在玉泉。
凡人求男女，如观音应缘。
祖遂相约往，此僧遽欣然。
是夕僧坐逝，有偈人共传。
祖即焚香拜，前诺师岂负。
灵魄决不昧，请与师同去。
祖如师在日，拱手侍行步。
既至即影响，幡脚转不住。
已而得吉卜，有孙生岁暮。
人云所生孙，即是师前身。
往来无处验，虚实何足论。
识者闻之笑，愚者以为真。
可怜滕氏子，一生命穷薄。
晚逃儒事佛，两皆无所觉。
若果是此僧，无乃行路错。
聊復成此诗，一任人贬駮。
贈何應叔
作者：滕岑
朝代：宋

一面玉泉三載前，重來雲翮已翩然。
筆端何自得許妙，林下不當迍此賢。
作箇分明蟻宮夢，勝渠辛苦鳥窠禪。
無鹽定自廢刻畫，索我惡詩何處傳。
贈徐谷三絕·其一
作者：滕岑
朝代：宋

解后逢君醉山縣，殷勤訪我到江城。
閑携箬笠無人識，狂殺癡兒問五行。
贈徐谷三絕·其三
作者：滕岑
朝代：宋

曾向林間對酒巵，不嫌俗物亦伸眉。
江湖若許同歸去，能爲先生理釣絲。
贈徐谷三絕·其二
作者：滕岑
朝代：宋

裂去儒冠今幾年，顛毛蕭索任垂肩。
相逢記得初相識，回首西風一泫然。
赠何应叔
作者：滕岑
朝代：宋

一面玉泉三载前，重来云翮已翩然。笔端何自得许妙，林下不当迍此贤。作个分明蚁宫梦，胜渠辛苦鸟窠禅。无盐定自废刻画，索我恶诗何处传。
赠何应叔
作者：滕岑
朝代：宋

一面玉泉三载前，重来云翮已翩然。
笔端何自得许妙，林下不当迍此贤。
作箇分明蚁宫梦，胜渠辛苦鸟窠禅。
无盐定自废刻画，索我恶诗何处传。
赠徐谷三绝
作者：滕岑
朝代：宋

解后逢君醉山县，殷勤访我到江城。闲携箬笠无人识，狂杀痴儿问五行。裂去儒冠今几年，颠毛萧索任垂肩。相逢记得初相识，回首西风一泫然。曾向林间对酒卮，不嫌俗物亦伸眉。江湖若许同归去，能为先生理钓丝。
赠徐谷三绝·其一
作者：滕岑
朝代：宋
体裁：七言绝句

解后逢君醉山县，殷勤访我到江城。闲携箬笠无人识，狂杀痴儿问五行。
赠徐谷三绝·其三
作者：滕岑
朝代：宋

曾向林间对酒卮，不嫌俗物亦伸眉。江湖若许同归去，能为先生理钓丝。
赠徐谷三绝·其三
作者：滕岑
朝代：宋

曾向林间对酒巵，不嫌俗物亦伸眉。
江湖若许同归去，能为先生理钓丝。
赠徐谷三绝·其二
作者：滕岑
朝代：宋
体裁：七言绝句

裂去儒冠今几年，颠毛萧索任垂肩。相逢记得初相识，回首西风一泫然。
辛丑大水
作者：滕岑
朝代：宋

天公哀此生人苦，潸然出涕洒下土。五昼五夜涕不已，平陆成河山作渚。是方为邑本霔下，今者之变顷未睹。何止人家水半扉，或压或溺遍处所。举家老稚几为鱼，夜乘一叶投山坞。虽知此邦祸可免，颇念吾庐攲莫拄。朝登山巅聊放目，流尸蔽江可胜数。何处奔洪之所挤，一旦至斯辜非汝。天公用是涕愈流，阳侯正自喜且舞。我愿天公且收涕，忧之反伤亦奚补。但令老眼开日月，苍生自然得安堵。
辛丑大水
作者：滕岑
朝代：宋

天公哀此生人苦，潸然出涕洒下土。
五昼五夜涕不已，平陆成河山作渚。
是方为邑本霔下，今者之变顷未覩。
何止人家水半扉，或压或溺遍处所。
举家老稚几为鱼，夜乘一叶投山坞。
虽知此邦祸可免，颇念吾庐欹莫拄。
朝登山巅聊放目，流尸蔽江可胜数。
何处奔洪之所挤，一旦至斯辜非汝。
天公用是涕愈流，阳侯正自喜且舞。
我愿天公且收涕，忧之反伤亦奚补。
但令老眼开日月，苍生自然得安堵。
辛丑大水
作者：滕岑
朝代：宋

天公哀此生人苦，潸然出涕灑下土。
五晝五夜涕不已，平陸成河山作渚。
是方爲邑本霔下，今者之變頃未覩。
何止人家水半扉，或壓或溺遍處所。
舉家老稚幾爲魚，夜乘一葉投山塢。
雖知此邦禍可免，頗念吾廬欹莫拄。
朝登山巔聊放目，流尸蔽江可勝數。
何處奔洪之所擠，一旦至斯辜非汝。
天公用是涕愈流，陽侯正自喜且舞。
我願天公且收涕，憂之反傷亦奚補。
但令老眼開日月，蒼生自然得安堵。
遊西湖五首·其一
作者：滕岑
朝代：宋

白浪吹船投跨浦，黄塵撲帽走沙河。
若無西湖一慰眼，奈此客中勞悴何。
遊西湖五首·其三
作者：滕岑
朝代：宋

林君廬不存已久，蘇公堤比舊尤佳。
絕憐夾堤柳漸暗，誰見傍廬梅正花。
遊西湖五首·其二
作者：滕岑
朝代：宋

雪寒映湖湖水明，西子淡粧仍淺顰。
不會吳兒底心性，冒寒湖上去尋春。
遊西湖五首·其五
作者：滕岑
朝代：宋

豐樂樓頭沸管絃，拍床喚酒記當年。
而今寂寞空欄楯，樓下漣漪自宛然。
遊西湖五首·其四
作者：滕岑
朝代：宋

乍來乍去堤邊鷺，似有似無煙裏山。
何人爲展古畫軸，塵暗縑綃濃淡間。
酴醾
作者：滕岑
朝代：宋

红紫从渠巧斗新，不妨自著素衣巾。中庭今夜群仙戏，总是广寒宫里人。向人未肯吐芳心，玉困香融己不禁。久矣禅心无色想，如何对此独沉吟。群芳谁不让天柔，笑杀金沙敢并游。少借馀妍入樽酒，真堪一斗博凉州。
酴醾·其一
作者：滕岑
朝代：宋

紅紫從渠巧鬭新，不妨自著素衣巾。
中庭今夜群仙戲，總是廣寒宮裏人。
酴醾·其一
作者：滕岑
朝代：宋

红紫从渠巧斗新，不妨自着素衣巾。
中庭今夜群仙戏，总是广寒宫裏人。
酴醾·其一
作者：滕岑
朝代：宋

红紫从渠巧斗新，不妨自著素衣巾。中庭今夜群仙戏，总是广寒宫里人。
酴醾·其三
作者：滕岑
朝代：宋

群芳誰不讓天柔，笑殺金沙敢並遊。
少借餘妍入樽酒，真堪一斗博凉州。
酴醾·其三
作者：滕岑
朝代：宋

群芳谁不让天柔，笑杀金沙敢并游。
少借余妍入樽酒，真堪一斗博凉州。
酴醾·其三
作者：滕岑
朝代：宋

群芳谁不让天柔，笑杀金沙敢并游。少借馀妍入樽酒，真堪一斗博凉州。
酴醾·其二
作者：滕岑
朝代：宋
体裁：七言绝句

向人未肯吐芳心，玉困香融己不禁。久矣禅心无色想，如何对此独沉吟。
酴醾·其二
作者：滕岑
朝代：宋

向人未肯吐芳心，玉困香融己不禁。
久矣禪心無色想，如何對此獨沉吟。
閑題
作者：滕岑
朝代：宋

漏雲殘日凄欲陰，占巢歸鷺紛投林。
風吹曠野暮色白，山近小窗秋意深。
已將夢事了得喪，更憑杯酒寄浮沉。
書生習氣難料理，有底苦吟勞此心。
闲题
作者：滕岑
朝代：宋
体裁：七言律诗

漏云残日凄欲阴，占巢归鹭纷投林。风吹旷野暮色白，山近小窗秋意深。已将梦事了得丧，更凭杯酒寄浮沉。书生习气难料理，有底苦吟劳此心。
題永泰顯上人箇中菴·其一
作者：滕岑
朝代：宋

葛藤遍諸方，悟者能幾箇。
誰知箇中庵，鑪火但趺坐。
齋鉢幸不空，法輪常自磨。
饑餐困來眠，工夫沒量大。
題永泰顯上人箇中菴·其二
作者：滕岑
朝代：宋

內外及中間，無處尋這箇。
若捨內外中，又向鬼窟坐。
團團踏故迹，笑殺牛挽磨。
隨處即箇中，始顯機用大。
題釣臺對嚴氏樓三首·其一
作者：滕岑
朝代：宋

扁舟江上幾曾經，山崦層樓似畫屏。
豈料今爲倚樓客，誰能添我入丹青。
題釣臺對嚴氏樓三首·其三
作者：滕岑
朝代：宋

秋江不許一塵染，只有青山倒影寒。
我欲移家來住此，煩君先爲斬魚竿。
題釣臺對嚴氏樓三首·其二
作者：滕岑
朝代：宋

乃祖高懷傲帝王，遠孫依舊晦文章。
不須苦要爲官去，看水看山味最長。
题永泰显上人个中庵
作者：滕岑
朝代：宋

葛藤遍诸方，悟者能几个。谁知个中庵，炉火但趺坐。斋钵幸不空，法轮常自磨。饥餐困来眠，工夫没量大。内外及中间，无处寻这个。若舍内外中，又向鬼窟坐。团团踏故迹，笑杀牛挽磨。随处即个中，始显机用大。
题永泰显上人个中庵·其一
作者：滕岑
朝代：宋

葛藤遍诸方，悟者能几个。谁知个中庵，炉火但趺坐。斋钵幸不空，法轮常自磨。饥餐困来眠，工夫没量大。
题永泰显上人个中庵·其二
作者：滕岑
朝代：宋

内外及中间，无处寻这个。若舍内外中，又向鬼窟坐。团团踏故迹，笑杀牛挽磨。随处即个中，始显机用大。
题永泰显上人箇中庵·其一
作者：滕岑
朝代：宋

葛藤遍诸方，悟者能几箇。
谁知箇中庵，鑪火但趺坐。
斋钵幸不空，法轮常自磨。
饥餐困来眠，工夫没量大。
题永泰显上人箇中庵·其二
作者：滕岑
朝代：宋

内外及中间，无处寻这箇。
若舍内外中，又向鬼窟坐。
团团踏故迹，笑杀牛挽磨。
随处即箇中，始显机用大。
题钓台对严氏楼三首
作者：滕岑
朝代：宋

扁舟江上几曾经，山崦层楼似画屏。岂料今为倚楼客，谁能添我入丹青。乃祖高怀傲帝王，远孙依旧晦文章。不须苦要为官去，看水看山味最长。秋江不许一尘染，只有青山倒影寒。我欲移家来住此，烦君先为斩鱼竿。
题钓台对严氏楼三首·其一
作者：滕岑
朝代：宋
体裁：七言绝句

扁舟江上几曾经，山崦层楼似画屏。岂料今为倚楼客，谁能添我入丹青。
题钓台对严氏楼三首·其三
作者：滕岑
朝代：宋
体裁：七言绝句

秋江不许一尘染，只有青山倒影寒。我欲移家来住此，烦君先为斩鱼竿。
题钓台对严氏楼三首·其二
作者：滕岑
朝代：宋
体裁：七言绝句

乃祖高怀傲帝王，远孙依旧晦文章。不须苦要为官去，看水看山味最长。
鼓腹无所思朝起暮归眠渊明诗也以诗定韵为十诗
作者：滕岑
朝代：宋

郊墟远人烟，栖迹在衡宇。年龄迫衰谢，渐觉有病苦。眼如隔罗縠，耳仅闻钟鼓。手中一枝筇，藉以扶伛偻。少习举子业，不能中科目。暮竟为尉丞，州县甘碌碌。四任奉真祠，一家仰寸禄。勿云腹负予，予亦负此腹。居闲阅往史，掩卷忽长吁。儿闻翁吁声，取酒满注盂。悠然尽三酌，杂虑散如驱。乃知此神物，不可一日无。我居西山下，距城半里所。门前有雀罗，户内无阿堵。小园桃李空，数棱独苦苣。同心相过时，小摘为烹煮。我前有万古，昨梦那无追。我后有万世，未梦安可期。欲知今现在，正似昨梦时。梦中无实事，徒自劳心思。立夏少半月，谷雨是今朝。梅子酸著齿，麦穗长半腰。天运不暂停，又将转斗杓。无复冬裘御，重取夏扇摇。芳菲去无迹，人家绿阴里。有园屋西偏，足以纵步履。酴醾香绝奇，橘花香更美。日烘香自发，不待微风起。万籁止不作，寂寂山居夜。鼓声起神祠，磬声来佛舍。幽人启楼窗，片月光相射。此景不可孤，呼儿具杯斝。神龙固难豢，天马岂易鞿。渊明肯折腰，为此五斗微。我本田野人，初不慕轻肥。食未从人乞，隐不待赋归。我读渊明诗，或至忘食眠。人物葛天民，度越羲黄前。胸中抱真淳，笔下杂言诠。妄讥闲情赋，讵识其超然。
鼓腹无所思朝起暮归眠渊明诗也以诗定韵为十诗·其一
作者：滕岑
朝代：宋
体裁：古风

郊墟远人烟，栖迹在衡宇。年龄迫衰谢，渐觉有病苦。眼如隔罗縠，耳仅闻钟鼓。手中一枝筇，藉以扶伛偻。
鼓腹无所思朝起暮归眠渊明诗也以诗定韵为十诗·其七
作者：滕岑
朝代：宋

芳菲去无迹，人家绿阴裏。
有园屋西偏，足以纵步履。
酴醾香绝奇，橘花香更美。
日烘香自发，不待微风起。
鼓腹无所思朝起暮归眠渊明诗也以诗定韵为十诗·其七
作者：滕岑
朝代：宋

芳菲去无迹，人家绿阴里。有园屋西偏，足以纵步履。酴醾香绝奇，橘花香更美。日烘香自发，不待微风起。
鼓腹无所思朝起暮归眠渊明诗也以诗定韵为十诗·其三
作者：滕岑
朝代：宋
体裁：古风

居闲阅往史，掩卷忽长吁。儿闻翁吁声，取酒满注盂。悠然尽三酌，杂虑散如驱。乃知此神物，不可一日无。
鼓腹无所思朝起暮归眠渊明诗也以诗定韵为十诗·其九
作者：滕岑
朝代：宋

神龙固难豢，天马岂易鞿。渊明肯折腰，为此五斗微。我本田野人，初不慕轻肥。食未从人乞，隐不待赋归。
鼓腹无所思朝起暮归眠渊明诗也以诗定韵为十诗·其九
作者：滕岑
朝代：宋

神龙固难豢，天马岂易鞿。
渊明肯折腰，为此五斗微。
我本田野人，初不慕轻肥。
食未从人乞，隠不待赋归。
鼓腹无所思朝起暮归眠渊明诗也以诗定韵为十诗·其二
作者：滕岑
朝代：宋
体裁：古风

少习举子业，不能中科目。暮竟为尉丞，州县甘碌碌。四任奉真祠，一家仰寸禄。勿云腹负予，予亦负此腹。
鼓腹无所思朝起暮归眠渊明诗也以诗定韵为十诗·其五
作者：滕岑
朝代：宋
体裁：古风

我前有万古，昨梦那无追。我后有万世，未梦安可期。欲知今现在，正似昨梦时。梦中无实事，徒自劳心思。
鼓腹无所思朝起暮归眠渊明诗也以诗定韵为十诗·其八
作者：滕岑
朝代：宋
体裁：古风

万籁止不作，寂寂山居夜。鼓声起神祠，磬声来佛舍。幽人启楼窗，片月光相射。此景不可孤，呼儿具杯斝。
鼓腹无所思朝起暮归眠渊明诗也以诗定韵为十诗·其六
作者：滕岑
朝代：宋

立夏少半月，谷雨是今朝。
梅子酸着齿，麦穗长半腰。
天运不暂停，又将转斗杓。
无復冬裘御，重取夏扇摇。
鼓腹无所思朝起暮归眠渊明诗也以诗定韵为十诗·其六
作者：滕岑
朝代：宋
体裁：诗

立夏少半月，谷雨是今朝。梅子酸著齿，麦穗长半腰。天运不暂停，又将转斗杓。无复冬裘御，重取夏扇摇。
鼓腹无所思朝起暮归眠渊明诗也以诗定韵为十诗·其十
作者：滕岑
朝代：宋
体裁：古风

我读渊明诗，或至忘食眠。人物葛天民，度越羲黄前。胸中抱真淳，笔下杂言诠。妄讥闲情赋，讵识其超然。
鼓腹无所思朝起暮归眠渊明诗也以诗定韵为十诗·其四
作者：滕岑
朝代：宋
体裁：古风

我居西山下，距城半里所。门前有雀罗，户内无阿堵。小园桃李空，数棱独苦苣。同心相过时，小摘为烹煮。
鼓腹無所思朝起暮歸眠淵明詩也以詩定韻爲十詩·其一
作者：滕岑
朝代：宋

郊墟遠人煙，棲迹在衡宇。
年齡迫衰謝，漸覺有病苦。
眼如隔羅縠，耳僅聞鍾鼓。
手中一枝筇，藉以扶傴僂。
鼓腹無所思朝起暮歸眠淵明詩也以詩定韻爲十詩·其一〇
作者：滕岑
朝代：宋

我讀淵明詩，或至忘食眠。
人物葛天民，度越羲黄前。
胸中抱真淳，筆下雜言詮。
妄譏閑情賦，詎識其超然。
鼓腹無所思朝起暮歸眠淵明詩也以詩定韻爲十詩·其七
作者：滕岑
朝代：宋

芳菲去無迹，人家綠陰裏。
有園屋西偏，足以縱步履。
酴醾香絕奇，橘花香更美。
日烘香自發，不待微風起。
鼓腹無所思朝起暮歸眠淵明詩也以詩定韻爲十詩·其三
作者：滕岑
朝代：宋

居閑閲往史，掩卷忽長吁。
兒聞翁吁聲，取酒滿注盂。
悠然盡三酌，雜慮散如驅。
乃知此神物，不可一日無。
鼓腹無所思朝起暮歸眠淵明詩也以詩定韻爲十詩·其九
作者：滕岑
朝代：宋

神龍固難豢，天馬豈易鞿。
淵明肯折腰，爲此五斗微。
我本田野人，初不慕輕肥。
食未從人乞，隠不待賦歸。
鼓腹無所思朝起暮歸眠淵明詩也以詩定韻爲十詩·其二
作者：滕岑
朝代：宋

少習舉子業，不能中科目。
暮竟爲尉丞，州縣甘碌碌。
四任奉真祠，一家仰寸祿。
勿云腹負予，予亦負此腹。